cyanic-selkie/wikianc huggingface dataset:
ವೇದಾಂತ
ಆಧಾರ ಗ್ರಂಥಗಳು
ಈ ನಡುವೆ ಒಂದು ಶುದ್ಧ ವೈದಿಕ ಗ್ರಂಥವೆಂದು ವಿಶಿಷ್ಟವಾಗಿ ಪರಿಗಣನೆಯನ್ನು ಹೊಂದಿರದಿದ್ದರೂ, ಭಗವದ್ಗೀತೆ ವೇದಾಂತದ ಚಿಂತನೆಯಲ್ಲಿ ಸಂಖ್ಯ, ಯೋಗ, ಹಾಗು ಉಪನಿಷತ್ ನ ಚಿಂತನೆಯ ಪ್ರಾತಿನಿಧಿಕ ಸಮ್ಮಿಳನದೊಂದಿಗೆ ಒಂದು ಪ್ರಮುಖ ಪಾತ್ರವನ್ನು ವಹಿಸಿದೆ. ವಾಸ್ತವವಾಗಿ, ಇದನ್ನೇ ಸ್ವತಃ " " ಎಂದು ಕರೆಯಲಾಗುತ್ತದೆ ಹಾಗು ಈ ಪ್ರಕಾರವಾಗಿ ಎಲ್ಲ ಪ್ರಮುಖ ವೇದಾಂತದ ಗುರುಗಳು ( ಉದಾಹರಣೆಗೆ ಶಂಕರ, ರಾಮಾನುಜ, ಹಾಗು ಮಧ್ವಾಚಾರ್ಯ) ಖುದ್ದು ತಾವುಗಳೇ ವ್ಯಾಪಕವಾದ ವ್ಯಾಖ್ಯಾನಗಳನ್ನು ಉಪನಿಷತ್ತುಗಳು ಹಾಗು ಬ್ರಹ್ಮ ಸೂತ್ರಗಳ ಮೇಲೆ ಮಾತ್ರವಲ್ಲದೆ ಗೀತೆಯ ಮೇಲೂ ರಚಿಸಿದ್ದಾರೆ. ಈ ಪ್ರಕಾರವಾಗಿ, ಹಿಂದಿನ ಹಾಗು ಇಂದಿನ ವೇದಾಂತಿಗಳು, ವೇದಾಂತದ ಚಿಂತನೆ ಹಾಗು ಅಭ್ಯಾಸದ ಅಭಿವೃದ್ಧಿಗಾಗಿ ನಿಸ್ಸಂಶಯವಾಗಿ ಗೀತೆಗೆ ಸ್ಪಷ್ಟ ಮಹತ್ವ ನೀಡಿದ್ದಾರೆ.
ಅದ್ವೈತ ವೇದಾಂತ
ಅದ್ವೈತ ವೇದಾಂತ ವನ್ನು ಆದಿ ಶಂಕರ ರು ಪ್ರತಿಪಾದಿಸಿದ್ದಾರೆ ಹಾಗು ಅವರ ಹಿರಿಯ ಗುರುಗಳಾದ ಗೌಡಪಾದರು ಇದನ್ನು ಅಜಾತಿವಾದ ಎಂದು ವಿವರಿಸುತ್ತಾರೆ. ವೇದಾಂತದ ಈ ಪರಂಪರೆಯಲ್ಲಿ, ಬ್ರಹ್ಮನ್ ಏಕಮೇವ ಸತ್ಯವಾಗಿದೆ, ಹಾಗು ಹೊರನೋಟಕ್ಕೆ ಕಾಣುವ ಜಗತ್ತು, ಕೇವಲ ಮಿಥ್ಯ. ಬ್ರಹ್ಮನ್ ಏಕಮೇವ ಸತ್ಯವಾದುದರಿಂದ, ಅದು ಯಾವುದೇ ರೀತಿಯ ಲಕ್ಷಣಗಳನ್ನು ಹೊಂದಿರುವುದಿಲ್ಲ. ಬ್ರಹ್ಮನ್ ನ ಭ್ರಾಮಕ ಶಕ್ತಿಯಾದ ಮಾಯಾ ಈ ಜಗತ್ತಿನ ಹುಟ್ಟಿಗೆ ಕಾರಣವಾಗಿದೆ. ಈ ಸತ್ಯದ ಬಗೆಗಿನ ಅಜ್ಞಾನವೇ ಜಗತ್ತಿನ ಎಲ್ಲ ಸಂಕಟಗಳಿಗೆ ಕಾರಣವಾಗಿದೆ ಅಲ್ಲದೆ ಬ್ರಹ್ಮನ್ ಬಗೆಗಿನ ಸಂಪೂರ್ಣ ಜ್ಞಾನದಿಂದ ವಿಮೋಚನೆಯನ್ನು ಹೊಂದಬಹುದಾಗಿದೆ. ಒಬ್ಬ ವ್ಯಕ್ತಿಯು ಬ್ರಹ್ಮನ್ ನನ್ನು ತನ್ನ ಮನಸ್ಸಿನ ಮೂಲಕ ಕಾಣಲು ಪ್ರಯತ್ನಿಸಿದರೆ, ಮಾಯೆಯ ಪ್ರಭಾವದಿಂದ, ಜಗತ್ತಿನಿಂದ ಹಾಗು ವ್ಯಕ್ತಿಯಿಂದ ಬೇರ್ಪಟ್ಟ ಬ್ರಹ್ಮನ್ ದೇವರ(ಈಶ್ವರ) ರೂಪದಲ್ಲಿ ಕಂಡುಬರುತ್ತಾನೆ. ವಾಸ್ತವವಾಗಿ, ವೈಯುಕ್ತಿಕ ಆತ್ಮ ಜೀವಾತ್ಮನ್ (ನೋಡಿ ಆತ್ಮನ್) ಹಾಗು ಬ್ರಹ್ಮನ್ ನಡುವೆ ಯಾವುದೇ ವ್ಯತ್ಯಾಸವು ಕಂಡುಬರುವುದಿಲ್ಲ. ಈ ಅಭಿನ್ನತೆಯ ಸತ್ಯವನ್ನು ಅರಿತರೆ ಅದೇ ವಿಮೋಚನೆಗೆ ಕಾರಣವಾಗುತ್ತದೆ ( ಅದೆಂದರೆ ಅ-ದ್ವೈತ, "ಅದ್ವೈತ").ಆದಿ ಶಂಕರರು ಮತ್ತು ಅದ್ವೈತ
ವಿಶಿಷ್ಟಾದ್ವೈತ
ವಿಶಿಷ್ಟಾದ್ವೈತ ವನ್ನು ರಾಮಾನುಜ ರು ಪ್ರತಿಪಾದಿಸುವುದರ ಜೊತೆಗೆ ಜೀವಾತ್ಮನ್ ಬ್ರಹ್ಮನ್ ನ ಒಂದು ಭಾಗ. ಹೀಗಾಗಿ ಇದು ಸದೃಶವಾಗಿದೆಯೇ ಹೊರತು ತದ್ರೂಪವಲ್ಲ. ಅದ್ವೈತದೊಂದಿಗಿನ ಪ್ರಮುಖ ವ್ಯತ್ಯಾಸವೆಂದರೆ, ವಿಶಿಷ್ಟಾದ್ವೈತದಲ್ಲಿ, ಬ್ರಹ್ಮನ್ ಲಕ್ಷಣಗಳನ್ನು ಹೊಂದಿದ್ದಾನೆಂದು ಪ್ರತಿಪಾದಿಸಲಾಗಿದೆ. ಇದರಲ್ಲಿ ವೈಯುಕ್ತಿಕ ಪ್ರಜ್ಞೆಯ ಆತ್ಮಗಳು ಹಾಗು ಬೌತವಸ್ತು ಸೇರಿಕೊಂಡಿವೆ. ಬ್ರಹ್ಮನ್,ಬೌತವಸ್ತು ಹಾಗು ವೈಯಕ್ತಿಕ ಆತ್ಮಗಳು ಭಿನ್ನವಾಗಿದ್ದರೂ, ಪರಸ್ಪರ ಬೇರ್ಪಡಿಸಲಾಗದ ಅಸ್ತಿತ್ವಗಳಾಗಿವೆ. ಈ ಪರಂಪರೆಯು ಭಕ್ತಿ ಅಥವಾ ವಿಷ್ಣುವಿನ ರೂಪದ ದೇವರ ಮೇಲಿನ ನಿಷ್ಠೆಯನ್ನು ವಿಮೋಚನೆಗೆ ಮಾರ್ಗವೆಂದು ಪ್ರತಿಪಾದಿಸಿದೆ. ಮಾಯೆ ಯನ್ನು ದೇವರ ಸೃಷ್ಟಿಶೀಲ ಶಕ್ತಿಯ ಮೂಲಕ ಕಾಣಲಾಗುತ್ತದೆ.
ದ್ವೈತ
ದ್ವೈತ ಸಿದ್ಧಾಂತವನ್ನು ಮಧ್ವಾಚಾರ್ಯ ರು ಪ್ರತಿಪಾದಿಸಿದ್ದಾರೆ. ಇದನ್ನು ತತ್ವವಾದ ಎಂದೂ ಕರೆಯಲಾಗುತ್ತದೆ - ಸತ್ಯದ ತತ್ವಶಾಸ್ತ್ರ. ಈ ಪರಂಪರೆಯಲ್ಲಿ ಬ್ರಹ್ಮನ್ ನನ್ನು ಸಂಪೂರ್ಣವಾಗಿ ದೇವರ ಜೊತೆಗೆ ಗುರುತಿಸುವುದರ ಜೊತೆಗೆ ಅನುಕ್ರಮವಾಗಿ ವಿಷ್ಣುವಿನ ವಿವಿಧ ಅವತಾರಗಳಾದ ಕೃಷ್ಣ, ನರಸಿಂಹ, ಶ್ರೀನಿವಾಸ ಮುಂತಾದ ರೂಪಗಳಲ್ಲಿ ಗುರುತಿಸಲಾಗುತ್ತದೆ. ಈ ದೃಷ್ಟಿಯಿಂದ ವಿಶಿಷ್ಟಾದ್ವೈತ ಪರಂಪರೆಯ ಶ್ರೀ-ವೈಷ್ಣವ ತತ್ವದೊಂದಿಗೆ ಭಿನ್ನತೆಯನ್ನು ಗುರುತಿಸುವ ಸಲುವಾಗಿ ಇದನ್ನು ಸತ್-ವೈಷ್ಣವ ತತ್ವವೆಂದೂ ಕರೆಯಲಾಗುತ್ತದೆ. ಇದು ಬ್ರಹ್ಮನ್, ಎಲ್ಲ ವೈಯಕ್ತಿಕ ಆತ್ಮಗಳು (ಜೀವಾತ್ಮ ಗಳು) ಹಾಗು ಬೌತವಸ್ತುಗಳನ್ನು ಅನಂತ ಹಾಗು ಪರಸ್ಪರ ಪ್ರತ್ಯೇಕ ಅಸ್ತಿತ್ವಗಳೆಂದು ಪರಿಗಣಿಸಿದೆ. ಈ ಪರಂಪರೆಯು ಭಕ್ತಿಯೊಂದೇ ಸಾತ್ವಿಕ ವಿಮೋಚನೆಯ ಮಾರ್ಗವೆಂದೂ ಭಗವಂತನೆಡೆಗೆ ಹಗೆತನ (ದ್ವೇಷ) ಹಾಗು ಉಪೇಕ್ಷೆಯು ಕ್ರಮವಾಗಿ ಶಾಶ್ವತವಾದ ನರಕಕ್ಕೆ ಹಾಗು ಶಾಶ್ವತವಾದ ಬಂಧನಕ್ಕೆ ಎಡೆ ಮಾಡಿಕೊಡುತ್ತದೆಂದು ಬೋಧಿಸುತ್ತದೆ. ವಿಮೋಚನೆಯು ಗರಿಷ್ಠ ಸಂತೋಷ ಅಥವಾ ದುಃಖದ ಸ್ಥಿತಿ ಸಾಧನೆ. ಇದು ವೈಯಕ್ತಿಕ ಆತ್ಮಗಳಿಗೆ(ಅವರ ಸಾಧನೆಯ ಅಂತ್ಯದಲ್ಲಿ)ಒಳ್ಳೆಯದು ಅಥವಾ ಕೆಟ್ಟದರತ್ತ ಆತ್ಮಗಳ ಅಂತರ್ಗತ ಅಥವಾ ಸ್ವಾಭಾವಿಕ ಪ್ರವೃತ್ತಿಯ ಆಧಾರದ ಮೇಲೆ ಲಭ್ಯವಾಗುತ್ತದೆ. ಭಗವಾನ್ ವಿಷ್ಣುವಿನ ಅಚಿಂತ್ಯ-ಅದ್ಭುತ ಶಕ್ತಿ (ಅಪರಿಮಿತ ಶಕ್ತಿ)ಯು ಬ್ರಹ್ಮಾಂಡದ ನಿಮಿತ್ತ ಕಾರಣವೆಂದೂ ಹಾಗು ಸೃಷ್ಟಿಕಾಲದ ಬೌತವಸ್ತು ಅಥವಾ ಪ್ರಕೃತಿಯು ಬೌತಿಕ ಕಾರಣ ಎಂದು ಪರಿಗಣಿಸಲಾಗಿದೆ. ದ್ವೈತ ಸಿದ್ಧಾಂತವು, ಎಲ್ಲ ಕಾರ್ಯಗಳನ್ನು ದೇವರು ನಿರ್ವಹಿಸುವುದರ ಜೊತೆಗೆ ಪ್ರತಿ ಆತ್ಮದ ಒಳಗೂ ಶಕ್ತಿಯನ್ನು ತುಂಬುತ್ತಾನೆ. ಜೊತೆಗೆ ಆತ್ಮಕ್ಕೆ ಪರಿಣಾಮಗಳನ್ನು ನೀಡುತ್ತಾನೆ ಆದರೆ ಆತನಿಗೆ ಈ ಪರಿಣಾಮಗಳಿಂದ ಕಿಂಚಿತ್ ಕೂಡ ಹಾನಿಯಾಗುವುದಿಲ್ಲ ಎಂದು ಪ್ರತಿಪಾದಿಸುತ್ತದೆ.
ದ್ವೈತಾದ್ವೈತ
ದ್ವೈತಾದ್ವೈತ ವನ್ನು ನಿಂಬಾರ್ಕರು  ಪ್ರತಿಪಾದಿಸಿದ್ದಾರೆ. ಇದು ಪೂರ್ವದ ಭೇಧಾಭೇಧ ಪರಂಪರೆಯನ್ನು ಆಧರಿಸಿದೆ. ಇದನ್ನು ಭಾಸ್ಕರ ಬೋಧಿಸಿದರು. ಈ ಪರಂಪರೆಯ ಪ್ರಕಾರ, ಜೀವಾತ್ಮನ್ ಒಂದೇ ಆಗಿದ್ದರೂ ಬ್ರಹ್ಮನ್ ನಿಂದ ಬೇರೆಯಾಗಿದೆ. ಈ ಜೀವಾ ಸಂಬಂಧವನ್ನು ಒಂದು ದೃಷ್ಟಿಕೋನದಲ್ಲಿ ದ್ವೈತ ಸಿದ್ಧಾಂತದಿಂದ, ಇನ್ನೊಂದು ದೃಷ್ಟಿಕೋನದಲ್ಲಿ ಅದ್ವೈತ ಸಿದ್ಧಾಂತದಿಂದ ಪರಿಗಣಿಸಬಹುದು. ಈ ಪರಂಪರೆಯಲ್ಲಿ, ದೇವರನ್ನು ಕೃಷ್ಣನ ಪ್ರತಿರೂಪದಂತೆ ಕಾಣಲಾಗಿದೆ.
ಶುದ್ಧಾದ್ವೈತ
ಶುದ್ಧಾದ್ವೈತ ವನ್ನು ವಲ್ಲಭ ರು ಪ್ರತಿಪಾದಿಸಿದ್ದಾರೆ. ಈ ಪರಂಪರೆಯೂ ಸಹ ಭಕ್ತಿಯನ್ನು ವಿಮೋಚನೆಯ ಏಕೈಕ ಸಾಧನವೆಂದು ಗುರುತಿಸುತ್ತದೆ, 'ಗೋಲೋಕಕ್ಕೆ ಹೋಗುವುದು' (ಅರ್ಥ., ಗೋವುಗಳ ಜಗತ್ತು; ಸಂಸ್ಕೃತ ಪದ 'ಗೋ', 'ಹಸು', 'ನಕ್ಷತ್ರ'ವನ್ನು ಸೂಚಿಸುತ್ತದೆ) ಈ ಜಗತ್ತೇ ಒಂದು ಕೃಷ್ಣನ ಲೀಲೆ ಎಂದು ಹೇಳಲಾಗಿದೆ. ಇವನು ಸತ್-ಚಿತ್-ಆನಂದ.
ಅಚಿಂತ್ಯ ಭೇಧಾಭೇಧ
ಅಚಿಂತ್ಯ ಭೇಧಾಭೇಧ ವನ್ನು ಚೈತನ್ಯ ಮಹಾಪ್ರಭುಗಳು ಪ್ರತಿಪಾದಿಸಿದರು (ಬಂಗಾಳ, 1486-1534) ಇವರು ಶ್ರೀ ಮಧ್ವಾಚಾರ್ಯ ರ ದ್ವೈತವೇದಾಂತದ ಅನುಯಾಯಿಗಳು. ಅಚಿಂತ್ಯ ಹಾಗು ಏಕಕಾಲಿಕವಾದ ಅಭೇದ ಹಾಗು ಭೇದವನ್ನು ಆಧರಿಸಿದ ಈ ಸಿದ್ಧಾಂತವು, ಆತ್ಮ ಅಥವಾ ಭಗವಂತನ ಶಕ್ತಿ ಎರಡೂ ಭಗವಂತನಿಂದ ಭೇದ ಹಾಗು ಅಭೇದವನ್ನು ಹೊಂದಿದೆ. ಇದನ್ನು ಅವರು ಕೃಷ್ಣ, ಗೋವಿಂದ ಎಂಬ ಹೆಸರಿನಿಂದ ಗುರುತಿಸುತ್ತಾರೆ. ಜೊತೆಗೆ ಅಚಿಂತ್ಯವಾದ ಇದನ್ನು, ಅಕ್ಕರೆಯ ಭಕ್ತಿ ಪ್ರಕ್ರಿಯೆಯ ಮೂಲಕ ಅನುಭವಿಸಬಹುದು(ಭಕ್ತಿ ). "ಅಚಿಂತ್ಯ ಅಭೇದ ಹಾಗು ಭೇದ" ದ ಈ ತತ್ವವನ್ನು ISKCON ನ ಒಳಗೊಂಡಂತೆ ಹಲವಾರು ನೂತನ ಗೌಡೀಯ ವೈಷ್ಣವ ಪಂಥಗಳು ಅನುಸರಿಸುತ್ತವೆ.
ಪೂರ್ಣಾದ್ವೈತ ಅಥವಾ ಸಂಪೂರ್ಣ ಅದ್ವೈತ
ತಮ್ಮ ಅನುಯಾಯಿಗಳ ಪ್ರಕಾರ, ಶ್ರೀ ಅರಬಿಂದೋ, ತಮ್ಮ ದಿ ಲೈಫ್ ಡಿವೈನ್ ಪುಸ್ತಕದಲ್ಲಿ, ವೇದಾಂತದ ಎಲ್ಲ ಪರಂಪರೆಗಳನ್ನು ಸಮನ್ವಯಗೊಳಿಸಿ ಪಾಶ್ಚಾತ್ಯ ತತ್ವಮೀಮಾಂಸೆ ಹಾಗು ಆಧುನಿಕ ವಿಜ್ಞಾನದ ಮಾರ್ಗಗಳನ್ನು ಏಕೀಕರಿಸಿ ಸಮಗ್ರ ನಿರ್ಣಯವನ್ನು ನೀಡಿದರು. ಅವರು ವೇದಾಂತದ ವ್ಯಾಖ್ಯಾನದ ಹೊಕ್ಕುಳಬಳ್ಳಿಯನ್ನು ವೇದಗಳಜತೆ ಮರುಸ್ಥಾಪಿಸಿದ್ದಾರೆಂದು ಹೇಳಲಾಗಿದೆ.
ಆಧುನಿಕ ವೇದಾಂತ
"ಆಧುನಿಕ ವೇದಾಂತ" ವನ್ನು ಕೆಲವೊಂದು ಬಾರಿ ರಾಮಕೃಷ್ಣ ವರ್ಗದ ಸನ್ಯಾಸಿಗಳಾದ ಸ್ವಾಮಿ ವಿವೇಕಾನಂದ ರು ವ್ಯಾಖ್ಯಾನಿಸಿದ ಅದ್ವೈತ ವೇದಾಂತ ವನ್ನು ವಿವರಿಸಲು ಬಳಸಲಾಗುತ್ತದೆ. ಅವರು ಒತ್ತುಕೊಡುವ ವಿಷಯವೆಂದರೆ:
ವಿವೇಕಾನಂದರು 1893ರಲ್ಲಿ ಚಿಕಾಗೋ ನಲ್ಲಿ ನಡೆದ ಪಾರ್ಲಿಮೆಂಟ್ ಆಫ್ ವರ್ಲ್ಡ್'ಸ್ ರಿಲಿಜನ್ಸ್ ನಲ್ಲಿ ಭಾಗವಹಿಸಿ ಪೂರ್ವ ಹಾಗು ಪಾಶ್ಚಿಮಾತ್ಯದ ಚಿಂತನೆಯನ್ನು ಏಕೀಕರಿಸಿದ ಪ್ರಭಾವಿ ವ್ಯಕ್ತಿಯಾಗಿದ್ದಾರೆ. ಪಾಶ್ಚಿಮಾತ್ಯ ರಾಷ್ಟ್ರಗಳಲ್ಲಿ ವೇದಾಂತವನ್ನು ಸಾರುವಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದ್ದಾರೆ. ಪಾಶ್ಚಿಮಾತ್ಯ ರಾಷ್ಟ್ರಗಳಿಗೆ ಅವರ ಭೇಟಿಯನ್ನು ಕೆಲವು ಸಾಂಪ್ರದಾಯಿಕ ಹಿಂದೂಗಳು ಟೀಕೆ ಮಾಡುತ್ತಾರೆ. ಅವರು ವೇದಾಂತವನ್ನು ಆಧುನಿಕ ಜಗತ್ತಿಗೆ ಹೇಗೆ ಅನ್ವಯ ಮಾಡಬಹುದೆಂಬುದನ್ನು ಗ್ರಹಿಸಿ ಅದಕ್ಕೆ ತಮ್ಮ ಚೈತನ್ಯವನ್ನು ವಿನಿಯೋಗಿಸುವ ಮೂಲಕ ವೇದಾಂತಕ್ಕೆ ಬದುಕುನೀಡಿದರು ಎಂದು ಅವರ ಪ್ರತಿಪಾದಕರು ಹೇಳುತ್ತಾರೆ.  ವಿವೇಕಾನಂದರಿಗೆ, ವೇದಾಂತವು ಕೇವಲ ನಿರ್ಭಾವ ಅಥವಾ ಅಧಿಕೃತವಾದುದಲ್ಲ, ಆದರೆ ಒಂದು ಆತ್ಮ-ಜ್ಞಾನ ದ ಶೋಧನೆಯಲ್ಲಿನ ಒಂದು ವರ್ತಮಾನದ ಹಾದಿ.
ತಮ್ಮ ಅದ್ವೈತದ ವ್ಯಾಖ್ಯಾನದಲ್ಲಿ (ಶಂಕರರ ಅದ್ವೈತದಂತೆ), ಭಕ್ತಿ ಯು ಒಂದು ಸ್ಥಾನವನ್ನು ಪಡೆದಿದೆ. ರಾಮಕೃಷ್ಣ ವರ್ಗದ ಸನ್ಯಾಸಿಗಳು, ಎಲ್ಲರೂ ಪೂಜಿಸುವ ನಿರಾಕಾರ ಸ್ವಯಂಭು ವಿಗಿಂತ ದೇವರ ರೂಪ ಹಾಗು ಗುಣಲಕ್ಷಣಗಳನ್ನು ಹೊಂದಿದ ದ್ವೈವಸ್ವರೂಪಿ ವ್ಯಕ್ತಿಯನ್ನು ಕುರಿತು ಧ್ಯಾನಿಸುವುದು ತುಂಬಾ ಸುಲಭದ ಕೆಲಸ ಎಂದು ಸೂಚಿಸುತ್ತಾರೆ. ಸಗುಣ ಬ್ರಹ್ಮನ್ ಹಾಗು ನಿರ್ಗುಣ ಬ್ರಹ್ಮನ್ ಎರಡೂ ಒಂದೇ ನಾಣ್ಯದ ಎರಡು ಮುಖಗಳೆಂದು ಹೇಳಲಾಗುತ್ತದೆ.
ಆಧ್ಯಾತ್ಮ ಗುರುಗಳ ಪಟ್ಟಿ
ಶತಮಾನಗಳಿಂದ ಭಾರತ ದಲ್ಲಿ ಹಾಗು ಇತರ ದೇಶಗಳಲ್ಲಿ ವೇದಾಂತವನ್ನು ನಿರೂಪಿಸುವ ಹಲವು ಗುರುಗಳಿದ್ದಾರೆ. ಶ್ರೀ ರಾಮಕೃಷ್ಣ, ಸ್ವಾಮಿ ವಿವೇಕಾನಂದ, ಸ್ವಾಮಿ ರಾಮ ತೀರ್ಥ, ರಮಣಮಹರ್ಷಿ, ಶ್ರೀ ನಿಸರ್ಗದತ್ತ ಮಹಾರಾಜ್, ಶ್ರೀ ಶಿವರುದ್ರ ಬಾಲಯೋಗಿ, ಶ್ರೀ ರಂಜಿತ್ ಮಹಾರಾಜ್, ಸ್ವಾಮಿ ಶಿವಾನಂದ, ಸ್ವಾಮಿ ಕೃಷ್ಣಾನಂದ, ಸ್ವಾಮಿ ಜ್ಯೋತಿರ್ಮಯಾನಂದ, ಕಂಚಿ ಮಹಾಸ್ವಾಮಿಗಳು, ಸ್ವಾಮಿ ಬ್ರಹ್ಮಾನಂದ ಸರಸ್ವತಿ, A. C. ಭಕ್ತಿವೇದಾಂತ ಸ್ವಾಮಿ ಪ್ರಭುಪಾದ, ಮಹರ್ಷಿ ಸ್ವಾಮೀ ದಯಾನಂದ ಸರಸ್ವತಿ (ಆರ್ಯ ಸಮಾಜ), ಹರಿ ಪ್ರಸಾದ ಶಾಸ್ತ್ರಿ, ಸ್ವಾಮಿ ನಿರಂಜನ್ ಜಿ ಮಹಾರಾಜ್, ಸ್ವಾಮಿ ಪರಮಾನಂದ, ಸ್ವಾಮಿ ಚಿನ್ಮಯಾನಂದ, ಅರ್ಶ ವಿದ್ಯಾ ಗುರುಕುಲಂ ನ ಸ್ವಾಮಿ ಶ್ರೀ ದಯಾನಂದ ಸರಸ್ವತಿ, ಸ್ವಾಮಿ ಶ್ರೀ ಲೀಲ ಶಾಹ್ ಜಿ ಮಹಾರಾಜ್, ಸ್ವಾಮಿ ಮನೋಹರ್ ದಾಸ್ ಜಿ ಮಹಾರಾಜ್, ಶ್ರೀ ಮಹರ್ಷಿ ಮಹೇಶ್ ಯೋಗಿ, ಶ್ರೀ ಅರಬಿಂದೋ, ಶ್ರೀ ಸ್ವಾಮಿ ತಪೋವನ್ ಮಹಾರಾಜ್, ಅನಂತರಾಮ ದೀಕ್ಷಿತರ್, ಸ್ವಾಮಿ ರಂಗನಾಥಾನಂದ- ಇವರೆಲ್ಲರೂ ವೇದಾಂತದ ಅತ್ಯಂತ ದೊಡ್ಡ ವಿದ್ವಾಂಸರು. ಸ್ವಾಮಿ ದಯಾನಂದ ಸರಸ್ವತಿ, ಪೂಜ್ಯ ಶ್ರೀ ಪ್ರೇಮ್ ಸಿದ್ಧಾರ್ಥ್, ಪೂಜ್ಯ ಮಹಾಭೈರವ ಸಂಭೋಹ ಶಾಸ್ತ್ರಿ,ನಾರಾಯಣ ಗುರು, ಇವರೆಲ್ಲರೂ ಇಂದು ಪ್ರಾಮುಖ್ಯತೆ ಪಡೆದ ವೇದಾಂತದ ಸಾಂಪ್ರದಾಯಿಕ ವಿದ್ವಾಂಸರು. ಸ್ವಾಮಿ ಪರಮಹಂಸ ಯೋಗಾನಂದ ಈ ಪರಂಪರೆಯ ಪ್ರಮುಖ ಬೋಧಕರಾಗಿದ್ದಾರೆ., ಸ್ವಾಮಿ ಭೂಮಾನಂದ ತೀರ್ಥ, ಓಶೋ(ಭಗವಾನ್ ರಜನೀಶ್, ಜಗದ್ಗುರು ಶ್ರೀ ಕೃಪಾಳು ಜಿ ಮಹಾರಾಜ್ (ಕಳೆದ 5,000 ವರ್ಷಗಳಲ್ಲಿ ಐದನೇ ಜಗದ್ಗುರು ಎನಿಸಿಕೊಂಡವರು)
ಪಶ್ಚಿಮದಲ್ಲಿ ಇದರ ಪ್ರಭಾವ
ತತ್ವಜ್ಞಾನಿ ಜಾರ್ಜ್ ವಿಲಹೆಲ್ಮ್ ಫ್ರಿಯೆಡ್ ರಿಚ್ ಹೇಗೆಲ್, ಅದ್ವೈತ-ವೇದಾಂತವನ್ನು ಸ್ಮರಣೆಗೆ ತರುವ ಭಾರತೀಯ ಚಿಂತನೆಯನ್ನು ತಮ್ಮ ದಿ ಫಿನಾಮಿನಾಲಾಜಿ ಆಫ್ ಸ್ಪಿರಿಟ್  ಹಾಗು ಸೈನ್ಸ್ ಆಫ್ ಲಾಜಿಕ್  ಪುಸ್ತಕದ ಪ್ರಸ್ತಾವನೆಯಲ್ಲಿ ಉಲ್ಲೇಖಿಸುತ್ತಾರೆ. ಆರ್ಥರ್ ಸ್ಕ್ಹೊಪೇನ್ಹುಯೇರ್, ವೇದಗಳು ಹಾಗು ಉಪನಿಷದ್ ಗಳಿಂದ ಪ್ರಭಾವಿತರಾಗಿದ್ದರು; ಅವರ ವಾಕ್ಯಗಳಲ್ಲಿ: "ಓದುಗನು ಉಪನಿಷತ್‌ಗಳ ಮಾರ್ಗಗಳ ಮೂಲಕ ಪ್ರವೇಶ ಪಡೆದು,ವೇದಗಳನ್ನು ಓದುವುದರಿಂದ ಪ್ರಯೋಜನವನ್ನು ಪಡೆದರೆ,ನನ್ನ ದೃಷ್ಟಿಯಲ್ಲಿ ಅದು ಎಲ್ಲ ಹಿಂದಿನ ಶತಮಾನಗಳಿಗಿಂತ ಈ ಹೊಸ ಶತಮಾನಕ್ಕೆ(1818) ಅತ್ಯಂತ ದೊಡ್ಡ ಸುಯೋಗವಾಗಿ ಪರಿಣಮಿಸುತ್ತದೆ. ಓದುಗನು ಪ್ರಾಚೀನ ಭಾರತದ ಬಗ್ಗೆ ಜ್ಞಾನದ ಉಪಕ್ರಮವನ್ನು ಮುಕ್ತ ಹೃದಯದಿಂದ ಸ್ವೀಕರಿಸಿದ್ದಲ್ಲಿ ನಾನು ಏನು ಹೇಳಬಯಸುತ್ತೆನೆಂಬುದನ್ನು ಅವನು ಸರಿಯಾದ ರೀತಿಯಲ್ಲಿ ಕೇಳಿಸಿಕೊಳ್ಳಲು ತಯಾರಾಗಿರುತ್ತಾನೆ." (ದಿ ವರ್ಲ್ಡ್ ಆಸ್ ವಿಲ್ ಅಂಡ್ ರೆಪ್ರೆಸೆನ್ಟೇಷನ್ ) ವೇದಾಂತದಿಂದ ಪ್ರಭಾವಿತಗೊಂಡು ಅದರ ಬಗ್ಗೆ ವ್ಯಾಖ್ಯಾನಿಸಿದ ಇತರ ಪಾಶ್ಚಿಮಾತ್ಯರೆಂದರೆ ರಾಮ್ ದಾಸ್ಸ್, ಫ್ರೆಡ್ರಿಚ್ ನಿಯೆಟ್ಜ್ಸೆ, ಮ್ಯಾಕ್ಸ್ ಮುಲ್ಲರ್, ವೋಲ್ಟೈರ್, J.D. ಸಲಿಂಗೆರ್, ಆಲ್ಡಸ್ ಹಕ್ಸ್ಲೇ, T. S. ಎಲಿಯಟ್, J.B. ಪ್ರಿಸ್ಟ್ಲೇಯ್, ಕ್ರಿಸ್ಟೋಫರ್ ಐಶೇರ್ವುಡ್, ರೋಮೈನ್ ರೊಲ್ಲಂಡ್, ಅಲನ್ ವಾಟ್ಸ್, ಯುಜಿನಿ ವಿಗ್ನರ್, ಆರ್ನಾಲ್ಡ್ ಟೋಯ್ನ್ ಬೀ, ಜೋಸೆಫ್ ಕ್ಯಾಂಪ್ಬೆಲ್, ಹರ್ಮನ್ನ್ ಹೆಸ್ಸೆ, ರಾಲ್ಪ್ಹ್ ವಾಲ್ಡೋ ಎಮರ್ಸನ್, ಹೆನ್ರಿ ಡೇವಿಡ್ ತೋರು , ವಿಲ್ ಡುರಂಟ್, ನಿಕೋಲಾ ಟೇಲ್ಸ
ಇರ್ವಿನ್ ಸ್ಚ್ರೋಡಿನ್ಗೆರ್ ಹಾಗು ಜಾನ್ ಡೊಬ್ಸನ್.
ತಾತ್ವಿಕ ಭೌತವಿಜ್ಞಾನಿ ಹಾಗು ಮ್ಯಾನ್ಹಟ್ಟನ್ ಯೋಜನೆಯ ನಿರ್ದೇಶಕರಾಗಿದ್ದ J. ರಾಬರ್ಟ್ ಒಪ್ಪೇನ್ಹಿಮೆರ್, ಒಬ್ಬ ತಜ್ಞ ವೇದಾಂತಿಯೂ ಸಹ ಆಗಿದ್ದರು. ನ್ಯೂ ಮೆಕ್ಸಿಕೋನಲ್ಲಿ ನಡೆದ ಟ್ರಿನಿಟಿ ಟೆಸ್ಟ್ ಗೆ ಸಂಬಂಧಿಸಿದಂತೆ, ಅವರ ಲಾಸ್ ಅಲಮೋಸ್ ತಂಡವು ಮೊದಲ ಪರಮಾಣು ಬಾಂಬ್ ನ್ನು ಪರೀಕ್ಷಿಸಿದ ಒಪ್ಪೆನ್ಹಿಮೆರ್ ಭಗವದ್ಗೀತೆಯನ್ನು ಸ್ಮರಿಸಿಕೊಳ್ಳುವುದು ಸುವಿದಿತವಾಗಿದೆ : " ಸಾವಿರ ಸೂರ್ಯರ ಕಾಂತಿ ಒಮ್ಮೆಲೇ ಆಕಾಶದಲ್ಲಿ ಹಠಾತ್ತಾನೆ ಪ್ರಕಾಶಿಸಿದರೆ, ಅದು ಮಹಾನ್ ಶಕ್ತಿಶಾಲಿಯ ಉಜ್ಜ್ವಲ ತೇಜಸ್ಸಿನಂತಿರುತ್ತದೆ.
ಈಗ ನಾನು ಮೃತ್ಯು ದೇವತೆಯಾಗಿದ್ದೇನೆ, ಜಗತ್ತುಗಳ ವಿನಾಶಕ."
ಹೆಚ್ಚಿನ ಮಾಹಿತಿಗಾಗಿ
ಪಾಲ್ ಡ್ಯುಸ್ಸೇನ್ ರ ದಿ ಸಿಸ್ಟಂ ಆಫ್ ವೇದಾಂತ  1912. ಮರುಮುದ್ರಣ 2007. ಫ್ರಾನ್ಸಿಸ್ X. ಕ್ಲೂನೆಯ್ ರ ಥಿಯೋಲಜಿ ಆಫ್ಟರ್ ವೇದಾಂತ ಶ್ರೀ ಅರಬಿಂದೋ ಆಶ್ರಮ್, ಪಾಂಡಿಚೆರಿ. 1972.
ವರ್ಗ:ಉಪನಿಷತ್ತುಗಳು ವರ್ಗ:ಹಿಂದೂ ತತ್ವಶಾಸ್ತ್ರದ ಪರಿಕಲ್ಪನೆ ವರ್ಗ:ಭಾರತೀಯ ತತ್ವಶಾಸ್ತ್ರ ವರ್ಗ:ವೇದಾಂತ ವರ್ಗ:ಸಂಸ್ಕೃತ ಪದಗಳು ಮತ್ತು ವಾಕ್ಯಗಳು ವರ್ಗ:ತತ್ವಶಾಸ್ತ್ರ ವರ್ಗ:ಷಡ್ದರ್ಶನ
ಬಂಟ್ವಾಳ
ಬಂಟ್ವಾಳ(ಉಚ್ಚಾರಣೆː) ದಕ್ಷಿಣ ಕನ್ನಡ ಜಿಲ್ಲೆಯ ಒಂದು ತಾಲೂಕು ಕೇಂದ್ರ. ನೇತ್ರಾವತಿ ನದಿಯ ತೀರದಲ್ಲಿ ಇರುವ ಈ ಊರು ಮಂಗಳೂರಿ‍ನಿಂದ ೨೩ ಕಿ.ಮಿ.ದೂರದಲ್ಲಿ ಇದೆ. ಬಂಟ್ವಾಳ ತಾಲೂಕಿನ ಹಾಗೂ ನಮ್ಮ ರಾಜ್ಯದ ಪ್ರಸಿದ್ಧ ಪುಣ್ಯ ಕ್ಷೇತ್ರ ಪೊಳಲಿ.
ರಾಜರಾಜೇಶ್ವರೀ ದೇವಾಲಯ
ಇಲ್ಲಿನ ಶ್ರೀ ರಾಜರಾಜೇಶ್ವರೀ ದೇವಾಲಯ ಪ್ರಾಚೀನವಾದದ್ದು ಹಾಗೂ ಐತಿಹಾಸಿಕ ಪ್ರಾಮುಖ್ಯತೆಯನ್ನೂ ಪಡೆದಿರುವ ಸ್ದಳ. ಇದು ಎತ್ತರವಾದ ಗುಡ್ದ ಹಾಗೂ ವಿಶಾಲವಾದ ಗದ್ದೆಗಳಿಂದ ಸುತ್ತುವರಿದಿದ್ದು, ಪ್ರಕೃತಿ ಸೌಂದರ್ಯದಿಂದ ಕೂಡಿದೆ. ಇಲ್ಲಿಂದ ಸ್ವಲ್ಪ ದೂರದಲ್ಲಿ ಫಾಲ್ಗುಣಿ ನದಿ ಹರಿಯುತ್ತದೆ. ದೇವಾಲಯದ ಮರದ ಛಾವಣಿಯು ಸುಂದರವಾದ ಕೆತ್ತನೆ ಗಳಿಂದ ಅಲಂಕೃತವಾಗಿದೆ. ಚಕ್ರವರ್ತಿ ಅಶೋಕನ ಶಾಸನಗಳಲ್ಲಿ ಈ ಗುಡಿಯ ಉಲ್ಲೇಖವಿದೆ. ಅಬ್ದುಲ್ ರಜಾಕ್ ಎಂಬ ವಿದೇಶಿ ಯಾತ್ರಿಕ ೧೪೪೮ ರಲ್ಲಿ ಇಲ್ಲಿಗೆ ಭೇಟಿ ಕೊಟ್ಟಿದ್ದನೆಂದು ಅವನ ಬರಹಗಳಿಂದ ತಿಳಿದುಬರುತ್ತದೆ. ಈ ದೇವಾಲಯ ೮ ನೇ ಶತಮಾನದಲ್ಲಿ ನಿರ್ಮಾಣಗೊಂಡಿರಬಹುದೆಂಬುದರ ಬಗ್ಗೆ  ಶಾಸನಧಾರಗಳಿವೆ. ಸುಮಾರು ೧ ತಿಂಗಳ ಕಾಲ ಜಾತ್ರೆ ನಡೆಯುತ್ತದೆ. ಈ ಸಂದರ್ಭದಲ್ಲಿ ಇಲ್ಲಿ
* ನವದುರ್ಗಾ ಶ್ರೀ ಲಕ್ಷ್ಮೀ ಜನಾರ್ದನ ಮಠ ಸಾನ್ನಿಧ್ಯ */ಬಂಟ್ವಾಳ ತಾಲೂಕು ಕರೋಪಾಡಿ ಗ್ರಾಮ ೧೨ ನೇ ಶತಮಾನದ ಐತಿಹಾಸಿಕ ಇತಿಹಾಸ ವಿರುವ ಪಂಬತ್ತಜೆ, ಒಂಬತ್ತಬ್ಬೆ ಹಳೆದೇವಸ್ಥಾನದ ಅದ್ಕೆ ಎಂದೇ ಜನಜನಿತವಾದ ಜೀರ್ಣೋದ್ಧಾರದ ಹಂತದಲ್ಲಿದ್ದು, ಮುಂದೊಂದು ದಿನ ಈ ಮಠ ಸಾನ್ನಿಧ್ಯ ಪ್ರಕಾಶವನ್ನು ನೀಡಲಿರುವುದು
ಸಾರಿಗೆ
ಮುಡಿಪು, ಮೂಡಬಿಡ್ರಿ, ಸುರತ್ಕಲ್, ಮುಲ್ಕಿ, ಕಿನ್ನಿಗೋಲಿ, ವಿಟ್ಲಾ ಮುಂತಾದ ಸ್ಥಳಗಳಿಗೆ ಬಿ.ಸಿ ರೋಡ್ ಬಸ್ ಸ್ಟ್ಯಾಂಡ್‌ನಿಂದ ಅನೇಕ ಬಸ್ಸುಗಳು ಪ್ರಯಾಣಿಸುತ್ತವೆ. ಬಿ. ಸಿ ರೋಡ್ ನಲ್ಲಿ ರೈಲ್ವೆ ನಿಲ್ದಾಣವನ್ನು ದಕ್ಷಿಣ ಪಶ್ಚಿಮ ರೈಲ್ವೆಯು ನಿರ್ವಹಿಸುತ್ತದೆ. ಮಂಗಳೂರು ಬಂದರು ಇಲ್ಲಿಂದ ಸುಮಾರು ೩೦ ಕಿ.ಮೀ ದೂರದಲ್ಲಿದೆ. ಮಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು ಬಿ.ಸಿ. ರಸ್ತೆಯಿಂದ ಸುಮಾರು ೪೫ ನಿಮಿಷಗಳು.
ಶಾಲೆಗಳು
=ಪ್ರಾಥಮಿಕ ಮತ್ತು ಮಾಧ್ಯಮಿಕ=
ಬಾಹ್ಯ ಸಂಪರ್ಕಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ತಾಲೂಕುಗಳು ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಕೈಗಾರಿಕೋದ್ಯಮಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪಾದುಕೆ
ಇಂದು ಪಾದುರಕ್ಷೆಯಾಗಿ ಪಾದುಕೆಯನ್ನು ಸಾಮಾನ್ಯವಾಗಿ ಹಿಂದೂ, ಬೌದ್ಧ ಹಾಗೂ ಜೈನ ಧರ್ಮದ ಬೈರಾಗಿಗಳು ಹಾಗೂ ಸಂತರು ಧರಿಸುತ್ತಾರೆ. ಹಿಂದೂ ಧರ್ಮದಲ್ಲಿ ಇದರ ಮಹತ್ವವು ರಾಮಾಯಣ ಮಹಾಕಾವ್ಯಕ್ಕೆ ಸಂಪರ್ಕ ಹೊಂದಿದೆ. "ಪಾದುಕೆ" ಶಬ್ದವು ಪೂಜಿಸಲ್ಪಡುವ ದೇವತೆಗಳು ಹಾಗೂ ಸಂತರ ಹೆಜ್ಜೆಗುರುತುಗಳನ್ನೂ ಸೂಚಿಸಬಹುದು.
ಉಲ್ಲೇಖಗಳು
ವರ್ಗ:ಪಾದರಕ್ಷೆಗಳು
ಅವಳಿ ಜವಳಿ (ಚಲನಚಿತ್ರ)
ಅವಳಿ ಜವಳಿ, ಎ.ವಿ.ಶೇಷಗಿರರಾವ್ ನಿರ್ದೇಶನ ಮತ್ತು ಪಿ.ಕೃಷ್ಣರಾಜ್ ನಿರ್ಮಾಪಣ ಮಾಡಿರುವ ೧೯೮೧ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಸತ್ಯಂ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಶ್ರೀನಾಥ್, ರೇಖಾರಾವ್ ಮತ್ತು ಮಂಜುಳಾ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ವರ್ಷ-೧೯೮೧ ಕನ್ನಡಚಿತ್ರಗಳು
ಬೋಡೊ ಭಾಷೆ
ಬೋಡೋ ಭಾಷಾವರ್ಗ : ಬೋಡೋ, ದಯೋರಿ, ದಿಮಾಸ, ಗಾರೋ, ಚುಮಲಿಯ, ಕಛಾರಿ, ಕೊಂಚ್, ಲುಲಾಂಗ್ ಮಚ್, ಮಿಕಿರ್, ನ್ಯಾಟಿಯ, ರಾಭಾ, ರೆಯಂಗ್, ತ್ರಿಪುರಿ ಮುಂತಾದವುಗಳು ಈ ವರ್ಗಕ್ಕೆ ಸೇರಿದ ಭಾಷೆಗಳು. ಪಶ್ಚಿಮ ಬಂಗಾಳ, ತ್ರಿಪುರ, ಅಸ್ಸಾಮ್‌ಗಳಲ್ಲಿ ಈ ಭಾಷೆಯನ್ನು ಮಾತನಾಡುವವರಿದ್ದಾರೆ.
ಬೋಡೋ-ಗಾರೊ ಭಾಷೆಗಳು ಪೂರ್ವ ಭಾರತದಲ್ಲಿ ಮಾತನಾಡುವ ಚೀನಿ-ಟಿಬೆಟನ್ ಭಾಷೆಗಳು ಒಂದು ಸಣ್ಣ ಕುಟುಂಬ. ಬೋಡೋ ಹೆಸರು ಹೆಸರುಗಳಾದ 'ಬೋಡಿಕ್' ಮತ್ತು 'ಬೋಡಿಶ್' ಆಧಾರವಾಗಿದೆ, ಟಿಬೆಟಿಯನ್‍ನ 'ಬೋಡ್' ಎಂಬ ಪದ ಜೊತೆ ಯಾವುದೇ ಸಂಬಂಧ ಇಲ್ಲ. ಬೋಡೋ ಭಾಷೆ ಗಾರೊ ಎರಡು ವ್ಯಾಖ್ಯಾನಿಸಲಾಗಿದೆ ಶಾಖೆಗಳನ್ನು ಒಳಗೊಂಡಿದೆ : ಬೋಡೋ ಮತ್ತು ಗಾರೋ. ಬೋಡೊ ಭಾರತದ ರಾಜ್ಯ ಅಸ್ಸಾಂನ ಅಧಿಕೃತ ಭಾಷೆ. ಕೊಕ್ಬೊರೊಕ್ ಅಥವಾ ತ್ರಿಪುರಿ, ತ್ರಿಪುರ ರಾಜ್ಯದ ಅಧಿಕೃತ ಭಾಷೆಗಳಲ್ಲಿ ಆಗಿದೆ.
ಬಾವುಟ
ಬಾವುಟ ಸಂಕೇತ ಸೂಚಿಸಲು ಅಥವಾ ಸಂವಹನ ಮೂಡಿಸಲು ಬಳಸಲಾಗುವ ಬಟ್ಟೆಯ ತುಂಡು. ಬಾವುಟವನ್ನು ಕಂಬಕ್ಕೆ ಕಟ್ಟಿ ಅಥವಾ ಕೋಲೊಂದಕ್ಕೆ ಕಟ್ಟಿ ಹಾರಿಸಲಾಗುತ್ತದೆ. ಬಾವುಟಗಳನ್ನು ಮೊದಲು ಸಂಕೇತ ರವಾನಿಸಲು ಬಳಸಲಾಗುತ್ತಿತ್ತು, ಬಾವುಟವನ್ನು ಹಿಡಿದವರ ಗುರುತಿಗಾಗಿ ಬಳಸಲಾಗುತ್ತಿತ್ತು. ಈಗಲೂ‌ ಇದೇ ಬಳಕೆಗಳಲ್ಲಿ ಬಾವುಟಗಳನ್ನು ನಾವು ಕಾಣುತ್ತೇವೆ. ಬಾವುಟಗಳನ್ನು ಸಂದೇಶ ರವಾನಿಸಲು ಅಥವಾ ಜಾಹೀರಾತಿಗಾಗಿ, ಅಥವಾ ಅಲಂಕಾರ ಕಾರ್ಯಗಳಿಗೆ ಕೂಡ ಬಳಸಲಾಗುತ್ತದೆ.
ಬಾವುಟಗಳ ಬಗ್ಗೆ ನಡೆಯುವ ಅಧ್ಯಯನವನ್ನು ಆಂಗ್ಲದಲ್ಲಿ ವೆಕ್ಸಿಲ್ಲಾಲಜಿ ಎಂದು ಕರೆಯುತ್ತಾರೆ. ಲ್ಯಾಟಿನ್ ಭಾಷೆಯಲ್ಲಿ ವೆಕ್ಸಿಲ್ಲಮ್ ಎಂದರೆ ಬಾವುಟ ಎಂದರ್ಥ.
ವರ್ಗ:ಬಾವುಟಗಳು
ಗದಾಧರ ಭಟ್ಟಾಚಾರ್ಯ
ಗದಾಧರ ಭಟ್ಟಾಚಾರ್ಯ ಪಶ್ಚಿಮದ ಬಂಗಾಲದ ನವದ್ವೀಪದಲ್ಲಿ (ನದಿಯಾ) ಪ್ರಾಬಲ್ಯಕ್ಕೆ ಬಂದ ನವ್ಯನ್ಯಾಯ (ತಾರ್ಕಿಕ) ಪಂಥದ ಸುಪ್ರಸಿದ್ಧ ಆಚಾರ್ಯ ಪರಂಪರೆಯಲ್ಲಿ ಒಬ್ಬ. ಅವರಲ್ಲಿ ಪ್ರಾಚಾರ್ಯನೆಂಬ ಕೀರ್ತಿಗೆ ಪಾತ್ರನಾದವ. ಈತನ ಕಾಲ ಹದಿನಾರನೆಯ ಶತಮಾನದ ಉತ್ತರಾರ್ಧ ಅಥವಾ ಹದಿನೇಳನೆಯ ಶತಮಾನದ ಪೂರ್ವಾರ್ಧ. ಜಗದೀಶಭಟ್ಟಾಚಾರ್ಯನ (ತರ್ಕಾಲಂಕಾರ) ಶಿಷ್ಯ. ಮಿಥಿಲೆ ಅಥವಾ ನವದ್ವೀಪ ಈತನ ಕಾರ್ಯಕ್ಷೇತ್ರವಾಗಿದ್ದಿರಬಹುದು.
ಮರಣಕಾಲದಲ್ಲಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಿರ್ನಾಳ ಗ್ರಂಥಿಗಳ ರೋಗಗಳು
ನಿರ್ನಾಳ ಗ್ರಂಥಿಗಳ ರೋಗಗಳು
ರಚನೆ ಮತ್ತು ಗಾತ್ರದಲ್ಲಿ ಬದಲಾವಣೆ
ಕಾಯಿಲೆಗಳ ಪರಿಣಾಮವಾಗಿ ಈ ಗ್ರಂಥಿ ರ‍ಚನೆ ಬದಲಾಗುತ್ತದೆ ಇಲ್ಲವೆ ಗಾತ್ರ ಸಣ್ಣದಾಗುತ್ತದೆ ಅಥವಾ ಸಹಜವಾದುದಕಿಂತಲು ದಪ್ಪವಾಗುತ್ತದೆ ಚರ್ಮದ ತಳದಲ್ಲೇ ನೆಲೆಗೊಂಡ ಗ್ರಂಥಿಗಳಾದ ಥೈರಾಯಿಡ್ ಮತ್ತು ಟೆಸ್ಟಿಸ್(ವೃಷಣ) ಗಳ ಗಾತ್ರದಲ್ಲುಂಟಾಗುವ ಬದಲಾವಣೆಗಳನ್ನು ಪರೀಕ್ಷಿಸಿ ಸುಲುಭವಾಗಿ ಈ ರೋಗಗಳನ್ನು ಗುರುತಿಸಬಹುದು. ಥೈರಾಯಿಡ್ ಊತವನ್ನು ಜನ ಸಾಮಾನ್ಯರು ಗುರುತಿಸಬಹುದು ಕಂಠದ ಮುಂದೆ ಇರುವ ಊತವನ್ನು ಯಾರಲ್ಲಾದರೂ ನೀವು ನೋಡಿರಬಹುದು. ಇದು ಅಹಾರವನ್ನು ನುಂಗಿದಾಗ ಮೇಲಕ್ಕೆ ಸರಿದಾಡುತ್ತದೆ ಥೈರಾಯಿಡ್ ಗ್ರಂಥಿಯ ಇಂಥ: ಪರಿಚಿತ ಗಡ್ಡೆಯನ್ನು 'ಗಾಯಿಟರ್' ಎನ್ನಲಾಗುತ್ತದೆ ಪಿಟುಟರಿ ಗ್ರಥಿಯ ಪ್ರಕರಣದಲ್ಲಿ ಇದು ದಪ್ಪವಾಗಿ ಎರೆಡು ಕಡೆಯ ಜಾಕ್ಷಸ ನರಗಳು ಒಂದನ್ನೋಂದು ದಾಟುವ ಸ್ಥಳದಲ್ಲಿ ಒತ್ತಡ ಉಂಟಾಗುತ್ತದೆ ಇದರ ಪಲಿತಾಂಶ ದೃಷ್ಟಿ ದೋಷ ದಪ್ಪವಾಗಿರುವ ಪಿಟುಟರಿ ಗ್ರಂಥಿ ಮೆದುಳಿನ ಗಡ್ಡೆಯಂತೆ ತಲೆ ಬುರುಡೆಯೊಳಗೆ ಒತ್ತಡವನ್ನು ಹೆಚ್ಚಿಸಿ ತಲೆ ನೋವು ಮತ್ತು ವಾಂತಿಗಳನ್ನು ಉಂಟುಮಾಡುತ್ತದೆ ಹೀಗೆ ಇದು ಆಳವಾದ ಜಾಗದಲ್ಲಿ ಕುಳಿತಿದ್ದರೂ ಇದರ ಗಾತ್ರ ದಪ್ಪವಾಗಿರುವುದನ್ನು ಗುರುತಿಸಲು ಶಖ್ಯವಿದೆ. ಅಡ್ರಿನಲ್ ಗ್ರಂಥಿಗಳಂತಹ ಇತರ ಗ್ರಂಥಿಳಲ್ಲಿ ಇಂತಹ ಬದಲಾವಣೆಗಳನ್ನು ವಿಶಿಷ್ಟವಾದ ಎಕ್ಸ್ -ರೇ ಪರೀಕ್ಷೆಗಳು ಹಾಗೂ ಕೆಲವು ವಿಶಿಷ್ಟ ತಂತ್ರಗಾರಿಕೆಯಿಂದ ಕಂಡು ಹಿಡಿಯಬಹುದು
ಗ್ರಥಿಯ ಕ್ರಿಯೆಯಲ್ಲಿ ಬದಲಾವಣೆ ಕಾಯಿಲೆ ಇರುವ ಗ್ರಂಥಿಗಳು ಸೃವಿಸಿದ ಹಾರ್ಮೋನುಗಳು ಹಲವು ರೀತಿಯಲ್ಲಿ ಬದಲಾಗುತ್ತವೆ ಮೊದಲನೆಯದು ಅದರ ಪ್ರಮಾಣಕ್ಕೆ ಸಂಬದಿಸಿದುದು ಇದು ಹೆಚ್ಚಾಗಬಹುದು ಅಥವಾ ಕಡಿಮೆಯಾಗಬಹುದು ಮೊದಲಿನ ಪ್ರಸಂಗ' ಅತಿರೇಕದ ಚಟುವಟಿಕೆ 'ಎರೆಡನೆ ಪ್ರಸಂಗದಲ್ಲೂ ಅತಿ ಕಡಿಮೆ ಚಟುವಟಿಕೆ ಉಂಟಾಗುತ್ತದೆ ಹೀಗೆ ಪಿಟುಟರಿ ಕಾಯಿಲೆಯಲ್ಲಿ 'ಹೈಪರ್ ಪಿಟುಟರಿ (ಅತಿರೇಕದ ಚಟುವಟಿಕೆ )ಅಥವಾ 'ಹೈಪೋ ಪಿಟುಟರಿ'(ಪಿಟುಟರಿ ಕಡಿಮೆ ಚಟುವಟಿಕೆ)ಗಳು ಉಂಟಾಗುತ್ತವೆ ಇದರಿಂದ ವ್ಯಕ್ತಿ ಅಸಮಾನ್ಯ ಎತ್ತರ ಬೆಳೆದು ದೈತ್ಯಕಾರ ತಾಳುತ್ತಾನೆ ಅಥವಾ ದೈತ್ಯನಾಗಿ ಕುಬ್ಜನಾಗುತ್ತಾನೆ ರೋಗ ಗ್ರಸ್ತ ಗ್ರಂಥಿಯಿಂದ ಹಾರ್ಮೋನಿನ ಗುಣದಲ್ಲಿ ಬದಲಾವಣೆಯಾಗುವುದೂ ಇದೆ ಅಂದರೆ ಸಹಜವಾಗಿ ಗ್ರಹಿಸುವ ಹಾರ್ಮೋನಿಗಿಂತ ಭಿನ್ನವಾದ ಹಾರ್ಮೋನನ್ನು ಸೃವಿಸುತ್ತದೆ. ಚಿಹ್ನೆಗಳು ಹಾಗು ರೋಗ-ಲಕ್ಷಣಗಳು
ಶರೀರದ ಇತರ ಅವಯವಗಳಂತೆ ನಿರ್ನಾಳ ಗ್ರಂಥಿಗಳು ವಿವಿಧ ಬಗೆಯ ರೋಗಗಳಿಗೆ ಪೀಠವಾಗಬಹುದು ಇವುಗಳು ಬೆಳವಣಿಗೆಯಲ್ಲಿ ದೋಷ, ಏಟು, ಉರಿಯೂತ ,ಸೋಂಕು ,ಸವಕಳಿ ಮತ್ತು ಗಡ್ಡೆಗಳಾಗಿರಬಹುದು ಈ ಕಾಯಿಲೆಗಳ ಪರಿಣಾಮವಾಗಿ ಸಹಜ ಕ್ರಿಯೆಯಾದ ಹಾರ್ಮೋನ್ ನ ಉತ್ಪತ್ತಿ ಅಸ್ತವ್ಯಸ್ತಗೊಳಿಸುವುದು ಸ್ವಾಭಾವಿಕ. ಶರೀರದಲ್ಲಿ ನಾನಾ ಬಗೆಯ ಬದಲಾವಣೆಗಳು ಪ್ರಕಟವಾಗುತ್ತದೆ ನಿರ್ನಾಳ ಗ್ರಂಥಿಗಳ ರೋಗ ಹಾಗೂ ಅವುಗಳ ಲಕ್ಷಣಗಳನ್ನು ಎಂಡೋಕ್ರೈನೋಪತಿ ಎನ್ನಲಾಗುತ್ತದೆ........... ಉದಾ:- ಕಾಯಿಲೆಗೊಳಗಾದ ಅಂಡಾಶಯ ಸಹಜವಾಗಿ ಸೃವಿಸುತ್ತಿದ್ದ ಸ್ತ್ರೀ ಹಾರ್ಮೊನಿಗೆ ಬದಲಾಗಿ ಪುರುಷ ಹಾರ್ಮೋನನ್ನು ಸೃವಿಸಲಾರಂಬಿಸುತ್ತದೆ ಇದು ಪುರುಷ ಲಕ್ಷಣಗಳಾದ ಗಡ್ದ ಮತ್ತು ಮೀಸೆಗಳು ಸ್ತ್ರೀಯರಲ್ಲಿ ಬೆಳೆಯುವಂತೆ ಮಾಡುತ್ತದೆ ಈ ಒಂದು ಪ್ರತಿ ಕ್ರಿಯೆಯನ್ನು ವಿರಿಲೇಜೇಶನ್ (Virlization ) ಅಥವಾ ಮಾಸ್ಕಲೈಜೇಶನ್ ಎನ್ನಲಾಗುತ್ತದೆ ಇದನ್ನು ವಿವಿಧ ಬಗೆಯ ಅಂಡಾಶಯದ ಗಡ್ಡೆಗಳಲ್ಲಿ ಕಾಣಬಹುದು ಅಂತೆಯೇ ಪುರುಷರಲ್ಲಿ ಅಸ್ವಭಾವಿಕ ರೀತಿಯಲ್ಲಿ ವೃಷಣಗಳು ವರ್ತಿಸಿದಾಗ ಸ್ತ್ರೀ ಲಕ್ಷಣಗಳಾದ ಸ್ವರಗಳ ಬೆಳವಣಿಗೆ ಉಂಟಾಗುತ್ತದೆ ಇದನ್ನು ಫೇಮಿನೈಜೇಶನ್ (Feminisation ) ಎನ್ನಲಾಗುತ್ತದೆ ಸಂಪೂರ್ಣ ದಹಿಕ ಪರೀಕ್ಷೆಗಳು ಜೊತೆಗೆ ವಾಡಿಕೆಯಾದ ರಕ್ತ ಮತ್ತು ಮೂತ್ರ ಪರೀಕ್ಷೆಗಳು ಎಕ್ಸ್-ರೇ ಪರೀಕ್ಷೆಗಳು ಇಸಿಜಿಗಳು ಹಾರ್ಮೋನು ಸೃವಿಕೆಯ ಗುಣಮಟ್ಟ ಮತ್ತು ಪ್ರಮಾಣದಲ್ಲಿನ ಬದಲಾವಣೆಗಳನ್ನು ತೋರಿಸುತ್ತವೆ ಸೃವಿಕೆ ಅಧಿಕವಾಗಿದೆ ಕಡಿಮೆಯಾಗಿ ಅದರ ಗುಣಮಟ್ಟ ಬದಲಾಗಿದೆ ಎಂದು ಸಾಬೀತು ಪಡಿಸಲು ಹರ್ಮೋನನ್ನು ಅಳೆಯಬೇಕು ಅಥವಾ ಅದರ ವಿಭಜನೆಗೊಂಡ ವಸ್ತುಗಳನ್ನು ರಕ್ತದಲ್ಲಿ ಶರೀರದ ದ್ರವಗಳಲ್ಲಿ ಮೂತ್ರದಲ್ಲಿ ಅಳೆಯುವುದು ಅಗತ್ಯ ಈ ವಿಧಾನಕ್ಕೆ ಹಾರ್ಮೋನು ಅಸೆಸ್ ಎನ್ನುತ್ತಾರೆ ಇವುಗಳಲ್ಲಿ ರಸಾಯನಿಕ ಜೈವಿಕ ಪ್ರಾಣಿಗಳ ಮೇಲಣ ಅಧಾಯನ ಎಂಬ ಎರೆಡು ವಿಧಗಳಿವೆ ಯಾವ ಅಂಶಗಳು ನಿರ್ನಾಳ ಗ್ರಥಿಗಳ ರೋಗ ಉಂಟುಮಾಡುತ್ತವೆ ಎಂದು ತಿಳಿದ ನಂತರ ನಿರ್ನಾಳ ಗ್ರಥಿಗಳ ವ್ಯೂಹದ ಹಲವಾರು ಕಾಯಿಲೆ ಗಳನ್ನು ಅರ್ಥಮಾಡಿಕೊಳ್ಳಬಹುದು ಈ ಮುಂದೆ ಕೊಡಲಾದ ಕೋಷ್ಟಕದ ಅವಲೋಕನವು ಪ್ರತೀ ಅಂತ:ಸ್ರಾವಿ ಗ್ರಥಿಗಳ ಬಗ್ಗೆ ತಿಳಿಸುತ್ತದೆ ಅವುಗಳ ಮಿತಿಮೀರಿದ ಕೆಲಸದ ಕೊರತೆ. ಅಸಹಜ ಕೆಲಸಗಳಿಂದುಂಟಾಗುವ ಕಾಯಿಲೆಗಳು ಮತ್ತು ರೋಗಗಳ ಮುಖ್ಯ ಗುರುತುಗಳನ್ನು ತಿಳಿಸುತ್ತದೆ. ಥೈರಾಯಿಡ್ ಕುರಿತಂತೆ ಅಸ್ವಭಾವಿಕವಾದ ಊತ ಕ್ರಿಯೆಯಲ್ಲಿ ಯಾವುದೇ ವ್ಯತ್ಯಾಸವಿಲ್ಲದೆ ಕಾಣಿಸಿಕೊಳ್ಳಬಹುದು ಇಂತಹ ಪ್ರಕರಣಗಳನ್ನು ಸರಳ ಗಾಯಿಟರ್ ಎನ್ನುವರು ಅದ್ಯಾಗು ಎಚ್ಚರಿಕೆಯಿಂದ ಒಂದು ಮಾತು ಇಲ್ಲಿ ಅಗತ್ಯ. ಇಂತಹ ಗುಣಲಕ್ಷಣಗಳು ಇದ್ದಕೂಡಲೇ ಯಾರು ಕಾಯಿಲೆ ಇದೆ ಎಂದು ಒಮ್ಮೇಲೆ ನಿರ್ಧಾರ ಮಾಡಿಬಿಡಬಾರದು ಇದಕ್ಕೆ ಒಂದು ಉತ್ತಮ ಉದಾಹರಣೆ ಕುಬ್ಜರಾಗುವುದು ಕುಬ್ಜರಾಗಿ ಇರುವುದಕ್ಕೆ ನಿರ್ನಾಳ ಗ್ರಥಿಗಳ ರೋಗಗಳಲ್ಲದೆ ಅನುವಂಶಿಯ ಅಥವಾ ಕೌಟಂಭಿಕ ಅಥವಾ ಅಪೌಷ್ಟಿಕತೆ ಶ್ವಾಸಕೋಶದ ಹೃದಯದ ಮತ್ತು ಯಕೃತ್ತಿನ ನಿದಾನಗತಿಯ ಕಾಯಿಲೆಗಳಿರಬಹುದು .ಕುಲಂಕುಶವಾದ ರೋಗ ವಿವರ ಮತ್ತು ದೇಹ ಪರೀಕ್ಷೆಗಳಿಂದ ವೈದ್ಯರು ಸ್ಪಷ್ಟ ಕಾರಣಗಳನ್ನು ಖಚಿತಪಡಿಸಬಹುದು ಹಾಗೂ ತೃಪ್ತಿಕರವಾದ ಚಿಕಿತ್ಸೆ ಮಾಡಬಹುದು. ಥೈರಾಯಿಡ್ ಗ್ರಂಥಿಯ ಸಮಸ್ಸೆ
ಥೈರಾಯಿಡ್ ಗ್ರಂಥಿಯ ಪ್ರಧಾನ ಸಮಸ್ಸೆ
ಥೈರಾಯಿಡ್ ಗ್ರಂಥಿಯ ಸಮರ್ಪಕವಾಗಿ ಕಾರ್ಯನಿರ್ವಹಿಸಿದರೆ ಅದು ಅನೇಕ ಆರೋಗ್ಯ ಸಮಸ್ಸೆಗಳಿಗೆ ಕಾರಣವಾಗುತ್ತದೆ ಎಲ್ಲಾ ಸಮಸ್ಸೆಗಳನ್ನು ಒಟ್ಟಾಗಿ ಸೇರಿಸಿ ಅದನ್ನು ಥೈರಾಯಿಡ್ ಗಲಿಬಿಲಿ ಅಥವಾ ಕ್ರಮ ತಪ್ಪುವುದು ಎಂದು ಕರೆಯಬಹುದು. ಥೈರಾಯಿಡ್ ನ ಗಲಿಬಿಲಿ
A ಆರೋಗ್ಯದ ಸಮಸ್ಸೆಗಳು ಎಲ್ಲವೂ ಥೈರಾಯಿಡ್ ದೊಡ್ಡದಾಗಲು ಕಾರಣವಾಗಬಹುದು (Goiter)ಇದರಲ್ಲಿ ೪ ಪ್ರಧಾನ ಸಮಸ್ಸೆಗಳನ್ನು ಗುರುತಿಸಬಹುದು. ೧) ಥೈರಾಯಿಡ್ ಗ್ರಂಥಿಯ ಅತಿಯಾದ ಕ್ರಿಯೆ ಹೈಪೋಥೈರಾಯಿಡಿಸಮ್   ೨) ಥೈರಾಯಿಡ್ ಗ್ರಂಥಿಯ ಅತ್ಯಂತ ಕಡಿಮೆ ಕ್ರಿಯೆ ಹೈಪೋಥೈರಾಯಿಡಿಸಮ್ ೩) ಥೈರಾಯಿಡ್ ಗ್ರಂಥಿಯ ಗಂಟುಗಳು Nodule: ಥೈರಾಯಿಡ್ ನಾಡಬಲ್ (ಕ್ಯಾನ್ಸರ್ ರಹಿತದ ಗಂಟು)   ೪) ಥೈರಾಯಿಡ್ ಗ್ರಂಥಿಯ ಕ್ಯಾನ್ಸರ್ (Thyroid Cancer ) ಈ ಎಲ್ಲಾ ಸಮಸ್ಸೆಗಳು ಗಳಗಂಡಕ್ಕೆ (Goiter ) ಅಂದರೆ ಥೈರಾಯಿಡ್ ಗ್ರಂಥಿ ದೊಡ್ಡದಾಗುವುದಕ್ಕೆ ಕಾರಣವಾಗಬಹುದು.
ವರ್ಗ:ವೈದ್ಯಕೀಯ ವರ್ಗ:ರೋಗಗಳು
ತೋನ್ಸೆ ಮಾಧವ ಅನಂತ ಪೈ
ಟಿ.ಎಮ್.ಎ.ಪೈ, ತೋನ್ಸೆ ಮಾಧವ ಅನಂತ (1898-1970). ವೈದ್ಯ, ಶಿಕ್ಷಣ ಹಾಗೂ ಆರ್ಥಿಕ ತಜ್ಞ, ಸಮಾಜ ಸುಧಾರಕ. ದಕ್ಷಿಣ ಕನ್ನಡದಲ್ಲಿ ಬ್ಯಾಂಕಿಂಗ್ ಉದ್ದಿಮೆಯನ್ನು ಸಣ್ಣದಾಗಿ ಆರಂಭಿಸಿ ಮಹತ್ತಾಗಿ ಬೆಳೆಸಿದ ಧೀರ.
ಹುಟ್ಟು ಮತ್ತು ಜೀವನ
ಹುಟ್ಟಿದ್ದು ದಕ್ಷಿಣ ಕನ್ನಡ ಜಿಲ್ಲೆಯ ತೋನ್ಸೆ ಗ್ರಾಮದ ಕಲ್ಯಾಣಪುರದಲ್ಲಿ 1898 ಏಪ್ರಿಲ್ 30ರಂದು. ತಂದೆ ಅನಂತ ಪೈ. ತಾಯಿ ಯಶೋದಾ. ಈತ ಅವರ ಮೂರನೆಯ ಮಗ. ಪ್ರಾಥಮಿಕ ಮಾಧ್ಯಮಿಕ ಶಿಕ್ಷಣ ಕಲ್ಯಾಣಪುರ, ಉಡುಪಿಗಳಲ್ಲಿ ನಡೆಯಿತು. 9ನೆಯ ವರ್ಷದಲ್ಲೇ ತಂದೆ ತೀರಿಕೊಂಡರು (1907). ಉಚ್ಚ ಶಿಕ್ಷಣ ಪಡೆಯಲು ತಾಯಿಯ ಹಿತವಾಕ್ಯ ಮತ್ತು ಶಿಷ್ಯವೇತನ ಪ್ರೇರಕವಾದುವು. ಮುಂದೆ ಸೇಂಟ್ ಅಲೋಸಿಯಸ್ ಕಾಲೇಜು ಸೇರಿದ್ದು 1916ರಲ್ಲಿ. ದೂರದೇಶದಿಂದ ಬಂದು ಕೆಲಸ ಮಾಡುತ್ತಿದ್ದ ಜೆಸ್ಯುಯಿಟ್ ಪಾದ್ರಿಗಳ ಕಾರ್ಯಶ್ರದ್ಧೆಗೆ ಮಾರುಹೋದ ಇವರು ತಮ್ಮ ಹುಟ್ಟೂರಿನ ಶಾಲೆಗೆ ಮುಚ್ಚುವ ಸ್ಥಿತಿ ಬಂದಾಗ ಓದು ನಿಲ್ಲಿಸಿ ಮುಖ್ಯೋಪಾಧ್ಯಾಯರಾಗಿ ಕೆಲಸ ಮಾಡಿದರು (1919-20) ಊರಲ್ಲಷ್ಟೇ ಅಲ್ಲದೆ ದೂರದ ಮುಂಬಯಿಗೂ ನಡೆದು ವಂತಿಗೆಗಾಗಿ ಶ್ರಮಿಸಿದರು. ಮುಂದೆ ಮದ್ರಾಸ್ ಮೆಡಿಕಲ್ ಕಾಲೇಜಿನಲ್ಲಿ ಓದಿ (1920-1925) ಉಡುಪಿಯಲ್ಲಿ ಚಿಕಿತ್ಸಾಲಯ ತೆರೆದರು. ಮದುವೆಯಾದ್ದು 1921ರಲ್ಲಿ. ಹೆಂಡತಿ ಶ್ರೀಮತಿ ಶಾರದಾ.
ಬ್ಯಾಂಕ್
ಅಣ್ಣ ಉಪೇಂದ್ರ ಪೈ ಅವರೊಡನೆ ಕೂಡಿ ಕೆನರಾ ಇಂಡಸ್ಟ್ರಿಯಲ್ ಆಂಡ್ ಬ್ಯಾಂಕಿಂಗ್ ಸಿಂಡಿಕೇಟನ್ನು (ಈಗ ಸಿಂಡಿಕೇಟ್ ಬ್ಯಾಂಕ್) ಸ್ಥಾಪಿಸಿದರು. (20, ಅಕ್ಟೋಬರ್ 1925). ಯಾವ ಮನುಷ್ಯನೂ ಬ್ಯಾಂಕಿಂಗ್ ವ್ಯವಹಾರಕ್ಕೆ ಹೊರತಲ್ಲ ಎಂದು ನಿರ್ಧರಿಸಿ ದಿನಕ್ಕೆ ಕನಿಷ್ಠ ಎರಡಾಣೆ ಉಳಿತಾಯ ಮಾಡುವ ಬಡವರಿಗೂ ಉಪಯೋಗವಾಗುವಂಥ ಪಿಗ್ಮಿ ಯೋಜನೆಯನ್ನು ಪ್ರಾರಂಭಿಸಿದರು (8, ಅಕ್ಟೋಬರ್ 1928). ಆ ಬ್ಯಾಂಕಿನ ಮ್ಯಾನೇಜಿಂಗ್ ಡೈರೆಕ್ಟರ್ (1962ರ ತನಕ) ಹಾಗೂ ಚೇರ್‍ಮೆನ್ (1967ರ ತನಕ) ಆಗಿ ದುಡಿದರು. ಆರ್ಥಿಕತೆಯಲ್ಲಿ ಪ್ರಮುಖ ಪಾತ್ರ ವಹಿಸುವ ಬ್ಯಾಂಕಿಂಗ್ ಸೌಕರ್ಯವನ್ನು ಗ್ರಾಮೀಣ ಪ್ರದೇಶಗಳಿಗೂ ವಿಸ್ತರಿಸಿದರು. ಹಾಗೆಯೇ ಸ್ಥಳೀಯ ಕಂಪನಿಯಿಂದ ಅಗ್ಗದ ದರದಲ್ಲಿ ಜೀವವಿಮೆ ಹಾಗೂ ಸ್ಥಳೀಯ ಜನರಿಗೆ ಉದ್ಯೋಗಾವಕಾಶ ಒದಗುವುದನ್ನು ಮನಗಂಡು ಕೆನರಾ ಮ್ಯೂಚುಅಲ್ ಅಶ್ಯೂರೆನ್ಸ್ ಕಂಪನಿಯನ್ನು ಸ್ಥಾಪಿಸಿದರು (1935). ಮಣಿಪಾಲ ಗುಡ್ಡದಲ್ಲಿ ಭೂಮಿ ಹರಾಜಾದಾಗ (1933) ಅಲ್ಲಿ ಭೂ ಅಭಿವೃದ್ಧಿಗಾಗಿ ಕೆನರಾ ಲ್ಯಾಂಡ್ ಇನ್ವೆಸ್ಟ್‍ಮೆಂಟ್ ಲಿಮಿಟೆಡ್ ಕಂಪನಿಯನ್ನು ಸ್ಥಾಪಿಸಿ ಹೆಂಚು ತಯಾರಿಕೆ, ಮರದ ಮಿಲ್ಲು, ಕೈಮಗ್ಗ ಮುಂತಾದ ಗ್ರಾಮೋದ್ಯೋಗ ಚಟುವಟಿಕೆಗಳನ್ನು ಆರಂಭಿಸಿದುದಲ್ಲದೆ ಕಟ್ಟಡದ ಒಂದು ಕೋಣೆಯಲ್ಲಿ ಪ್ರಾಥಮಿಕ ಶಾಲೆಯನ್ನು (1936) ಆರಂಭಿಸಿದರು.
ಸಹಕಾರಿ ಮತ್ತು ಶಿಕ್ಷಣಕ್ಕೆ ಕೋಡುಗೆ
ಅನುಶಂಗಿಕವಾಗಿ ಪುಸ್ತಕಕ್ಕೆರಟ್ಟು ಕಟ್ಟುವ ಕೆಲಸ, ದಾದಿಯರಿಗೆ ತರಬೇತಿ, ಬ್ಯಾಂಕ್ ಮತ್ತು ಜೀವವಿಮಾ ನೌಕರರಿಗೆ ತರಬೇತಿ, ಮುದ್ರಣ ತರಬೇತಿಗಳಂಥ ಕೆಲಸಗಳನ್ನು ಸಂಘಟಿಸಿದರು. ಉತ್ತಮ ಶಿಕ್ಷಣ ಸೌಲಭ್ಯದ ಅಗತ್ಯವನ್ನು ಮನಗಂಡು ತಮ್ಮ ಜನರ ವಿದ್ಯಾಭಿವೃದ್ಧಿಗಾಗಿ, ಅಕಾಡೆಮಿ ಆಫ್ ಜನರಲ್ ಎಜ್ಯುಕೇಷನ್ ಸಂಸ್ಥೆಯನ್ನು ಸ್ಥಾಪಿಸಿದರು (1942). ತಮ್ಮ ದೇಣಿಗೆಯೇ ಅದರ ಆರಂಭ ನಿಧಿಯಾಯಿತು. ವೃತ್ತಿಪರ ಪಾಠ ಕ್ರಮಗಳನ್ನು ಸಂಸ್ಥೆ ನೀಡತೊಡಗಿತು. ಮಣಿಪಾಲದ ಪ್ರಾಥಮಿಕ ಶಾಲೆ ಹಾಗೂ ಹೈಸ್ಕೂಲುಗಳು ಅಸ್ತಿತ್ವಕ್ಕೆ ಬಂದುವು.
ಸರಕಾರದ ಅನುದಾನ ಪಡೆಯದೆ ಎಂಜಿನಿಯರಿಂಗ್ ಕಾಲೇಜನ್ನು ಪೈ ಅವರು ತೆರೆದರು (1957). ಅದೇ ವರ್ಷ ಉಡುಪಿ ಲಾ ಕಾಲೇಜು ಪ್ರಾರಂಭವಾಯಿತು. ದೂರದ ನಗರಗಳಿಗೆ ಕಾಲೇಜು ಶಿಕ್ಷಣಕ್ಕಾಗಿ ಮಕ್ಕಳು ಹೋಗಿ ಬವಣೆ ಪಡಬಾರದೆಂದು ಯೋಚಿಸಿ ಕಾರ್ಕಳ, ಮುಲ್ಕಿ, ಕುಂದಾಪುರ, ಮೂಡಬಿದ್ರೆ, ಶೃಂಗೇರಿಗಳಲ್ಲಿ ಕಾಲೇಜುಗಳನ್ನು ಸ್ಥಾಪಿಸಿದರು. ಮುಂದೆ ಮಣಿಪಾಲ್ ಕಾಲೇಜ್ ಆಫ್ ಎಜ್ಯುಕೇಷನ್ ಕಾಲೇಜ್ ಆಫ್ ಡೆಂಟಲ್ ಸರ್ಜರಿ ಹಾಗೂ ಕಾಲೇಜ್ ಆಫ್ ಫಾರ್ಮಸಿಗಳು ಸ್ಥಾಪನೆಯಾದುವು. ಅಕಾಡೆಮಿಯ ಮೂಲಕ ಇವರು ಸ್ಥಾಪಿಸಿದ ಶಿಕ್ಷಣ ಸಂಸ್ಥೆಗಳು ಮೂವತ್ತಮೂರು.
ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ವಿವಿಧ ಉದ್ದಿಮೆಗಳ ಬೆಳವಣಿಗೆಗಾಗಿ ಹಾಗೂ ಅವುಗಳಲ್ಲಿ ಬಂಡವಾಳ ಹೂಡುವುದನ್ನು ಪ್ರೋತ್ಸಾಹಿಸುವುದಕ್ಕಾಗಿ ಪೈ ಅವರು ಮಣಿಪಾಲ್ ಇಂಡಸ್ಟ್ರೀಸ್ ಪ್ರೈವೇಟ್ ಲಿಮಿಟೆಡ್ ಸಂಸ್ಥೆಯನ್ನು ಪ್ರಾರಂಭಿಸಿದರು (1963).
ಸ್ವಯಂಸೇವೆಯಲ್ಲಿ ಆಸಕ್ತಿ ಹೊಂದಿದ್ದ ಪೈ ಅವರು ಉಡುಪಿ ರೋಟರಿ ಕ್ಲಬ್ಬಿನ ಸ್ಥಾಪನೆಗೆ ಕಾರಣರಾಗಿ (1957) ಅದರ ಸ್ಥಾಪಕ ಅಧ್ಯಕ್ಷರೂ ಮುಂದೆ ಅದರ ಡಿಸ್ಟ್ರಿಕ್ಟ್ ಗವರ್ನರರೂ ಆಗಿ (1964-65) ಸೇವೆ ಸಲ್ಲಿಸಿದರು. ಮಣಿಪಾಲದಲ್ಲಿ ನಡೆದ 42 ನೆಯ ಕನ್ನಡ ಸಾಹಿತ್ಯ ಸಮ್ಮೇಳನ (1960) ಅಕಾಡೆಮಿಯಿಂದ ಪ್ರಕಟಗೊಂಡ ವಿವಿಧ ಸಾಹಿತ್ಯ ಕೃತಿಗಳು, ಮಣಿಪಾಲದ ಗೀತಾ ಮಂದಿರ ಮತ್ತು ವೇಣುಗೋಪಾಲಸ್ವಾಮಿ ದೇವಾಲಯಗಳು ಪೈ ಅವರ ಸಾಹಿತ್ಯಿಕ ಹಾಗೂ ಆಧ್ಯಾತ್ಮಿಕ ವಿಚಾರಗಳಲ್ಲಿಯ ಒಲವನ್ನು ತೋರಿಸುತ್ತವೆ.
ಪ್ರಶಸ್ತಿ
'ಅಮೆರಿಕದ ಮಿಯಾಮಿ ಬೀಚ್ ನಗರದ ಕೀಲಿಕೈ ಅರ್ಪಣೆ (1959);
ಉಲ್ಲೇಖಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಪಂಬನ್ ಸೇತುವೆ
link=//upload.wikimedia.org/wikipedia/commons/thumb/c/ce/Pamban_Road_and_Rail_Bridge.jpg/220px-Pamban_Road_and_Rail_Bridge.jpg|thumb| ಪಂಬನ್ ರಸ್ತೆ ಮತ್ತು ರೈಲು ಸೇತುವೆ ಪಂಬನ್ ಸೇತುವೆಯು ಭಾರತದ ಮುಖ್ಯ ಭೂಭಾಗದಲ್ಲಿರುವ ಮಂಡಪಂ ಪಟ್ಟಣವನ್ನು ಪಂಬನ್ ದ್ವೀಪ ಮತ್ತು ರಾಮೇಶ್ವರಂನೊಂದಿಗೆ ಸಂಪರ್ಕಿಸುವ ರೈಲ್ವೆ ಸೇತುವೆಯಾಗಿದೆ. ೨೪ ಫೆಬ್ರವರಿ ೧೯೧೪ ರಂದು ತೆರೆಯಲಾಯಿತು, ಇದು ಭಾರತದ ಮೊದಲ ಸಮುದ್ರ ಸೇತುವೆಯಾಗಿದೆ ಮತ್ತು ೨೦೧೦ ರಲ್ಲಿ ಬಾಂದ್ರಾ-ವರ್ಲಿ ಸಮುದ್ರದ ಸಂಪರ್ಕವನ್ನು ತೆರೆಯುವವರೆಗೂ ಇದು ಭಾರತದ ಅತಿ ಉದ್ದದ ಸಮುದ್ರ ಸೇತುವೆಯಾಗಿದೆ. ರೈಲು ಸೇತುವೆಯು ಬಹುಪಾಲು, ಕಾಂಕ್ರೀಟ್ ಪಿಯರ್‌ಗಳ ಮೇಲೆ ವಿಶ್ರಾಂತಿ ಪಡೆಯುವ ಸಾಂಪ್ರದಾಯಿಕ ಸೇತುವೆಯಾಗಿದೆ, ಆದರೆ ಎರಡು-ಎಲೆಯ ಬಾಸ್ಕುಲ್ ವಿಭಾಗವನ್ನು ಮಧ್ಯದಲ್ಲಿ ಹೊಂದಿದೆ, ಇದನ್ನು ಹಡಗುಗಳು ಮತ್ತು ನಾಡದೋಣಿಗಳು ಹಾದು ಹೋಗಲು ಅವಕಾಶ ಮಾಡಿಕೊಡಬಹುದು. ೧೯೮೮ ರವರೆಗೆ, ಪಂಬನ್ ಸೇತುವೆಯು ತಮಿಳುನಾಡಿನ ರಾಮೇಶ್ವರಂ ದ್ವೀಪವನ್ನು ಮುಖ್ಯ ಭೂಭಾಗಕ್ಕೆ ಸಂಪರ್ಕಿಸುವ ಏಕೈಕ ಮೇಲ್ಮೈ ಸಾರಿಗೆಯಾಗಿತ್ತು. ಡಿಸೆಂಬರ್ ೨೦೧೮ ರಲ್ಲಿ, ಈ ಸೇತುವೆಯ ಬಾಸ್ಕಲ್ ಹಾನಿಗೊಳಗಾಗಿತ್ತು, ಇದು ಸೇತುವೆಯ ಮೇಲಿನ ಸಾರಿಗೆಯನ್ನು ೩ ತಿಂಗಳವರೆಗೆ ಸ್ಥಗಿತಗೊಳಿಸಿತು.೨೭ ಫೆಬ್ರವರಿ ೨೦೧೯ ರಂದು ಮತ್ತೆ ರೈಲು ಸಂಚಾರವನ್ನು ಪುನಃಸ್ಥಾಪಿಸಲಾಯಿತು.
ಇತಿಹಾಸ
ರಾಮೇಶ್ವರಂ ದ್ವೀಪವನ್ನು ಭಾರತದ ಮುಖ್ಯ ಭೂಭಾಗದೊಂದಿಗೆ ಸಂಪರ್ಕಿಸಲು ಈ ಸೇತುವೆಯನ್ನು ೧೯೧೪ ರಲ್ಲಿ ನಿರ್ಮಿಸಲಾಯಿತು.
ಸ್ಥಳ
ಪಂಬನ್ ರೈಲ್ವೆ ಸೇತುವೆಯು ೨.೦೬ಕಿಮೀ ಅನ್ನು ವ್ಯಾಪಿಸಿದೆ. ಇದು ಭಾರತದ ಮುಖ್ಯ ಭೂಭಾಗ ಮತ್ತು ರಾಮೇಶ್ವರಂ ದ್ವೀಪದ ನಡುವಿನ ಅಗಲವಾದ ಜಲಸಂಧಿ. ಸೇತುವೆಯ ಮುಖ್ಯ ಭೂಭಾಗವು ಇಲ್ಲಿ ನೆಲೆಗೊಂಡಿದೆ9.28242°N, 79.18892°W ಸೇತುವೆಯು ನಾಶಕಾರಿ ಸಮುದ್ರ ಪರಿಸರದಲ್ಲಿದೆ, ಅದರ ನಿರ್ವಹಣೆಯು ಸವಾಲಿನ ಕೆಲಸವಾಗಿದೆ. ಈ ಸ್ಥಳವು ಚಂಡಮಾರುತ ಪೀಡಿತ ಹೆಚ್ಚಿನ ಗಾಳಿಯ ವೇಗ ವಲಯವಾಗಿದೆ.
ವಿನ್ಯಾಸ
link=//upload.wikimedia.org/wikipedia/commons/thumb/f/f0/A_closeup_shot_of_Pamban_Bridge.jpg/220px-A_closeup_shot_of_Pamban_Bridge.jpg|thumb| ಲಿಫ್ಟಿಂಗ್ ಸ್ಪ್ಯಾನ್‌ಗಳು ಸಣ್ಣ ಹಡಗುಗಳನ್ನು ಹಾದುಹೋಗಲು ಅನುವು ಮಾಡಿಕೊಡುತ್ತದೆ ರೈಲ್ವೆ ಸೇತುವೆಯು ಸಮುದ್ರ ಮಟ್ಟದಿಂದ ೧೨.೫ ಮೀ(೪೧ ಅಡಿ)ಅಗಲ ಮತ್ತು ೬,೬೭೬ ಅಡಿ(೨,೦೬೫ ಮೀ) ಉದ್ದವಾಗಿದೆ. ಸೇತುವೆಯು ೧೪೩ ಪಿಯರ್‌ಗಳನ್ನು ಒಳಗೊಂಡಿದೆ ಮತ್ತು ಶೆರ್ಜರ್ ರೋಲಿಂಗ್ ಟೈಪ್ ಲಿಫ್ಟ್ ಸ್ಪ್ಯಾನ್‌ನೊಂದಿಗೆ ಡಬಲ್-ಲೀಫ್ ಬ್ಯಾಸ್ಕ್ಯೂಲ್ ವಿಭಾಗವನ್ನು ಹೊಂದಿದೆ, ಇದನ್ನು ಹಡಗುಗಳು ಹಾದುಹೋಗಲು ಏರಿಸಬಹುದು. ಎತ್ತುವ ಅವಧಿಯ ಪ್ರತಿ ಅರ್ಧವು ೪೧೫ ಟನ್(೪೫೭ ಟನ್) ತೂಗುತ್ತದೆ. ಸೇತುವೆಯ ಎರಡು ಎಲೆಗಳನ್ನು ಲಿವರ್ ಬಳಸಿ ಕೈಯಾರೆ ತೆರೆಯಲಾಗುತ್ತದೆ.
ಯೋಜನೆ ಮತ್ತು ನಿರ್ಮಾಣ
ಬ್ರಿಟಿಷ್ ಆಡಳಿತವು ಸಿಲೋನ್‌ನೊಂದಿಗೆ ವ್ಯಾಪಾರವನ್ನು ಹೆಚ್ಚಿಸುವ ಮಾರ್ಗಗಳನ್ನು ಹುಡುಕಿದ್ದರಿಂದ ೧೮೭೦ ರಲ್ಲಿ ಮುಖ್ಯ ಭೂಭಾಗಕ್ಕೆ ಸಂಪರ್ಕ ಕಲ್ಪಿಸುವ ಸೇತುವೆಯ ಯೋಜನೆಗಳನ್ನು ಸೂಚಿಸಲಾಯಿತು. ನಿರ್ಮಾಣವು ಆಗಸ್ಟ್ ೧೯೧೧ ರಲ್ಲಿ ಪ್ರಾರಂಭವಾಯಿತು ಮತ್ತು ೨೪ ಫೆಬ್ರವರಿ ೧೯೧೪ರಲ್ಲಿ ತೆರೆಯಲಾಯಿತು. ಪಕ್ಕದ ರಸ್ತೆ ಸೇತುವೆಯನ್ನು ೧೯೮೮ ರಲ್ಲಿ ತೆರೆಯಲಾಯಿತು. ೫ ಡಿಸೆಂಬರ್ ೨೦೧೮ ರಂತೆ, ಸೇತುವೆಯಲ್ಲಿ ಬಿರುಕು ಉಂಟಾಗಿದ್ದರಿಂದ ಸೇತುವೆಯನ್ನು ಮುಚ್ಚಲಾಯಿತು ಮತ್ತು ನಿರ್ವಹಣೆ ಕೆಲಸ ನಡೆಯುತ್ತಿದೆ. ಹಳೆ ಪಂಬನ್ ಸೇತುವೆ ಬಳಿ ೨೫೦ ಕೋಟಿ ವೆಚ್ಚದಲ್ಲಿ ಹೊಸ ರೈಲ್ವೆ ಸೇತುವೆಯನ್ನು ನಿರ್ಮಿಸಲಾಗುವುದು ಎಂದು ಭಾರತೀಯ ರೈಲ್ವೆ ಸಚಿವ ಪಿಯೂಷ್ ಗೋಯಲ್ ಘೋಷಿಸಿದರು. ಈ ಹೊಸ ಡ್ಯುಯಲ್ ಟ್ರ್ಯಾಕ್ ಸೇತುವೆಯನ್ನು ಆಟೋಮೋಟಿವ್ ಮೋಡ್‌ನಲ್ಲಿ ನಿರ್ಮಿಸಲು ಯೋಜಿಸಲಾಗಿದೆ, ಎರಡು ಹಡಗುಗಳು ಈ ಸೇತುವೆಯನ್ನು ಒಂದೇ ಸಮಯದಲ್ಲಿ ಹಾದುಹೋಗಲು ಅನುವು ಮಾಡಿಕೊಡುತ್ತದೆ.
ನಿರ್ವಹಣೆ
೧೯೬೪ ರ ರಾಮೇಶ್ವರಂ ಚಂಡಮಾರುತದ ಸಮಯದಲ್ಲಿ ಸೇತುವೆಯು ಹಾನಿಗೊಳಗಾಯಿತು ಮತ್ತು ದುರಸ್ತಿ ಕಾರ್ಯದ ಅಗತ್ಯವಿತ್ತು. ಗೂಡ್ಸ್ ರೈಲುಗಳನ್ನು ಸಾಗಿಸಲು ಅನುಕೂಲವಾಗುವಂತೆ ಸೇತುವೆಯನ್ನು ೨೦೦೯ ರಲ್ಲಿ ಇ.ಶ್ರೀಧರನ್ ಅವರ ಮೇಲ್ವಿಚಾರಣೆಯಲ್ಲಿ ಬಲಪಡಿಸುವ ಕೆಲಸವನ್ನು ಕೈಗೊಳ್ಳಲಾಯಿತು. ೧೩ ಜನವರಿ ೨೦೧೩ರಂದು, ನೌಕಾಪಡೆಯ ಬಾರ್ಜ್‌ನಿಂದ ಸಣ್ಣ ಹಾನಿಯನ್ನು ಅನುಭವಿಸಿದ ನಂತರ ಸೇತುವೆಯ ಪಿಯರ್‌ಗಳಿಗೆ ದುರಸ್ತಿ ಕಾರ್ಯದ ಅಗತ್ಯವಿದೆ. ೨೦೧೬ ರಲ್ಲಿ, ರೈಲ್ವೆ ಸಚಿವಾಲಯವು inr 250000000 ಮಂಜೂರು ಮಾಡಿತು ಅಸ್ತಿತ್ವದಲ್ಲಿರುವ ೬೫.೨೩ ಮೀ(೨೧೪.೦ ಅಡಿ) ಉದ್ದವಾದ ರೋಲಿಂಗ್ ಪ್ರಕಾರದ ಸ್ಪ್ಯಾನ್ ಜೊತೆಗೆ ೬೬ ಮೀ(೨೧೭ ಅಡಿ) ಉದ್ದವಾದ ಸಿಂಗಲ್ ಟ್ರಸ್ ಸ್ಪ್ಯಾನ್ ಸ್ವಯಂಚಾಲಿತವಾಗಿ ತೆರೆಯಬಹುದಾಗಿದೆ. ೪ ಡಿಸೆಂಬರ್ ೨೦೧೮ ರಂದು ಬಿರುಕು ಕಂಡುಬಂದಾಗ ೫ ಡಿಸೆಂಬರ್ ೨೦೧೮ ರಿಂದ ಎಲ್ಲಾ ರೈಲು ಸಂಚಾರವನ್ನು ನಿಲ್ಲಿಸಲಾಯಿತು
ಸೇತುವೆಯ ಮೇಲಿನ ರೈಲು ಸಂಚಾರವನ್ನು ೧೦ ಮಾರ್ಚ್ ೨೦೧೯ ರಂತೆ ಪುನಃಸ್ಥಾಪಿಸಲಾಗಿದೆ.
ರೈಲ್ವೆ
ರೈಲ್ವೆ ಸೇತುವೆಯು ಮೀಟರ್ ಗೇಜ್ ರೈಲುಗಳನ್ನು ಭಾರತದ ಮುಖ್ಯ ಭೂಭಾಗದಲ್ಲಿರುವ ಮಂಡಪದಿಂದ ಪಂಬನ್‌ಗೆ ಸಂಪರ್ಕಿಸುತ್ತದೆ. ಭಾರತೀಯ ರೈಲ್ವೇ ಸೇತುವೆಯನ್ನು ಬ್ರಾಡ್ ಗೇಜ್ ರೈಲುಗಳನ್ನು ಸಾಗಿಸಲು ಮೇಲ್ದರ್ಜೆಗೇರಿಸಿತು ಮತ್ತು ಕೆಲಸವು ೧೨ ಆಗಸ್ಟ್ ೨೦೦೭ ಪೂರ್ಣಗೊಂಡಿತು. ಪಂಬನ್‌ನಿಂದ, ರೈಲು ಮಾರ್ಗವು ಇಬ್ಭಾಗವಾಯಿತು, ರಾಮೇಶ್ವರಂ ಕಡೆಗೆ ಒಂದು ಮಾರ್ಗವು ಸುಮಾರು ೬.೨೫ ಮೈಲಿಗಳು(೧೦.೦೬ ಕಿ.ಮೀ) ಮೇಲಕ್ಕೆ ಮತ್ತು ೧೫ ಮೈಲಿಗಳು(೨೪ ಕಿ.ಮೀ) ಧನುಷ್ಕೋಡಿಯಲ್ಲಿ ಕೊನೆಗೊಳ್ಳುತ್ತದೆ. ಬೋಟ್ ಮೇಲ್ ಎಕ್ಸ್‌ಪ್ರೆಸ್ ಚೆನ್ನೈ ಎಗ್ಮೋರ್‌ನಿಂದ ರಾಮೇಶ್ವರಂಗೆ ಚಲಿಸುತ್ತದೆ. ೧೯೬೪ ರ ಧನುಷ್ಕೋಡಿ ಚಂಡಮಾರುತದ ಸಮಯದಲ್ಲಿ ಪಂಬನ್‌ನಿಂದ ಧನುಷ್ಕೋಡಿವರೆಗಿನ ಮೀಟರ್-ಗೇಜ್ ಶಾಖೆಯ ಮಾರ್ಗವು ನಾಶವಾದಾಗ ೧೯೬೪ ರವರೆಗೆ ರೈಲು ಧನುಷ್ಕೋಡಿಯವರೆಗೆ ಓಡಿತು.
ರಸ್ತೆ
link=//upload.wikimedia.org/wikipedia/commons/thumb/a/a6/Pamban_Bridge_connecting_Rameshwaram_Island.jpg/220px-Pamban_Bridge_connecting_Rameshwaram_Island.jpg|thumb| ಅಣ್ಣೈ ಇಂದಿರಾ ಗಾಂಧಿ ರಸ್ತೆ ಸೇತುವೆ ಅಣ್ಣೈಇಂದಿರಾಗಾಂಧಿ ರಸ್ತೆ ಸೇತುವೆಯ ನಿರ್ಮಾಣ ಕಾಮಗಾರಿಯನ್ನು ೧೮೭ ನವೆಂಬರ್ ೨೧೯೭೪ ರಂದು ಭಾರತೀಯ ಹೆದ್ದಾರಿ ಇಲಾಖೆಯು ಪ್ರಾರಂಭಿಸಿತು ಮತ್ತು M/S ನೀಲಕಂದನ್ ಬ್ರದರ್ಸ್ ಎಂಗ್ಸ್, ಮದ್ರಾಸ್‌ಗೆ ಗುತ್ತಿಗೆ ನೀಡಲಾಯಿತು. ೧೯೭೮ ರ ಚಂಡಮಾರುತದ ನಂತರ ಕೆಲಸವನ್ನು ನಿಧಾನವಾಗಿ ನಡೆಸಲಾಯಿತು ಮತ್ತು ಕೆಲವು ವರ್ಷಗಳ ನಂತರ ಗುತ್ತಿಗೆಯನ್ನು ನ್ಯೂ ಗ್ಯಾಮನ್ ಇಂಡಿಯಾ ಲಿಮಿಟೆಡ್‌ಗೆ ನೀಡಲಾಯಿತು. ಸರ್ಕಾರ ೧೯೮೬ರ ವೇಳೆಗೆ ೧೬.೬೫೧೪ ಕೋಟಿ ಮಂಜೂರು ಮಾಡಿತು. ಕೆಲಸವು ೧೯೮೮ ರಲ್ಲಿ ಪೂರ್ಣಗೊಂಡಿತು.
ಅಪಘಾತಗಳು
೨೩ ಡಿಸೆಂಬರ ೧೯೬೪ ರಂದು, ಅಂದಾಜು ೭.೬ ಮೀ(೨೫ ಅಡಿ) ಚಂಡಮಾರುತದ ಉಲ್ಬಣವು ದ್ವೀಪವನ್ನು ಅಪ್ಪಳಿಸಿತು, ಪಂಬನ್-ಧನುಷ್ಕೋಡಿ ಪ್ಯಾಸೆಂಜರ್ ರೈಲನ್ನು ಪಲ್ಟಿ ಹೊಡೆದು ಅದರಲ್ಲಿದ್ದ ೨೦೦ ಕ್ಕೂ ಹೆಚ್ಚು ಪ್ರಯಾಣಿಕರು ಸಾವನ್ನಪ್ಪಿದರು. ೧೩ ಜನವರಿ ೨೦೧೩ ರಂದು, ನೌಕಾಪಡೆಯ ಬಾರ್ಜ್ ಅದರೊಳಗೆ ಮುಳುಗಿದಾಗ ಸೇತುವೆಯು ಸಣ್ಣ ಹಾನಿಯನ್ನು ಅನುಭವಿಸಿತು.
ಬಾಹ್ಯ ಕೊಂಡಿಗಳು
ವರ್ಗ:ಸಮುದ್ರಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಅಲಂಕಾರ ಶಿಲೆಗಳು
ಅಲಂಕರಣ ಶಿಲೆಗಳು ವಿಶಿಷ್ಟವಾದ ರಚನೆ, ಬಣ್ಣ ಇರುವ ಉತ್ತಮ ಕೆತ್ತನೆ ಕೆಲಸಕ್ಕೆ ಒಳಗಾಗಿ ಕಟ್ಟಡದ ಸೌಂದರ್ಯ ವರ್ಧಿಸುವ ಕಲ್ಲುಗಳು. ಸುಂದರ ವಿಗ್ರಹಗಳು ಮತ್ತು ಇತರ ಅಲಂಕಾರ ಸಾಧನಗಳನ್ನು ಕಡೆಯುವುದರಲ್ಲಿಯೂ ಬಳಸುವರು. ಭಾರತದಲ್ಲೂ ಕರ್ನಾಟಕದಲ್ಲೂ ಈ ವರ್ಗದ ಅನೇಕ ಮನಮೋಹಕ ಶಿಲೆಗಳು ಸಿಗುತ್ತವೆ.
ಗದಾಧರ ಸಿಂಹ
ಗದಾಧರ ಸಿಂಹ( 1681-1696). ಅಸ್ಸಾಮನ್ನಾಳಿದ 29ನೆಯ ಅಹೋಂ ದೊರೆ. ಈತ ರಾಜನಾದಮೇಲೆ ಮಾಡಿದ ಮೊದಲನೆಯ ಕೆಲಸವೆಂದರೆ ಗೌಹಾತಿಯನ್ನು ಮೊಗಲರ ಆಕ್ರಮಣದಿಂದ ಬಿಡಿಸಿಕೊಂಡದ್ದು. ಈತ ಬಹಬಾರಿ ಮತ್ತು ಕಾಜಲ್ ಬಳಿ ಮೊಗಲರ ಸೈನ್ಯವನ್ನು ಸೋಲಿಸಿ ಓಡಿಸಿದ. ಮೋನಸ್ ನದಿಯನ್ನು ಮೊಗಲ್ ಮತ್ತು ಅಹೋಂ ರಾಜ್ಯಗಳ ನಡುವಣ ಗಡಿಯೆಂದು ಔರಂಗಜೇಬ್ ಒಪ್ಪಿಕೊಳ್ಳಬೇಕಾಯಿತು. ಆಂತರಿಕ ಭದ್ರತೆಯನ್ನೂ ಈತ ಸ್ಥಾಪಿಸಿದ. ಅಲ್ಲಿಯ ಶ್ರೀಮಂತರು ಅನೇಕ ಬಾರಿ ಗಧಾದರ ಸಿಂಹನ ವಿರುದ್ಧ ದಂಗೆ ಎದ್ದರು. ಆ ವಿರೋಧಗಳನ್ನೆಲ್ಲ ಈತ ಅಡಗಿಸಿದ. ವಿರೋಧಿಗಳಲ್ಲಿ ಅನೇಕರನ್ನು ಕೊಲ್ಲಿಸಿದ. ಮಿರಿ ಮತ್ತು ನಾಗಾ ದಂಗೆಕೋರರನ್ನು ಹತ್ತಿಕ್ಕಿದ.
ಗದಾಧರ ಸಿಂಹ ಅನೇಕ ಸುಧಾರಣೆಗಳನ್ನು ಕೈಗೊಂಡ. ಈತನ ಕಾಲದಲ್ಲಿ ಕೆರೆಗಳ ದುರಸ್ತಿಯಾಯಿತು. ಹೆದ್ದಾರಿಗಳು ನಿರ್ಮಾಣವಾದವು. ಈತ ಭೂಹಿಡುವಳಿಯ ವ್ಯಾಪಕ ಸರ್ವೇಕ್ಷಣೆ ಮಾಡಿಸಿದ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಲಂಕಾರದ ಎಲೆಸಸ್ಯಗಳು ಮತ್ತು ಬೇಲಿಗಳು
ಉದ್ಯಾನವನದಲ್ಲಿ ವಿವಿಧ ಆಕಾರ, ಬಣ್ಣಗಳಲ್ಲಿ ಆಕರ್ಷಕವಾಗಿ ಎಲೆ ಬಿಡುವ ಸಸ್ಯಗಳ ಹೆಸರು ಅಲಂಕಾರದ ಎಲೆ ಸಸ್ಯಗಳು (ಆರ್ನಮೆಂಟಲ್ ಫೋಲಿಯೇಜ್ ಪ್ಲಾಂಟ್ಸ್). ಮನೆಗಳ ಸುತ್ತ ಮತ್ತು ಉದ್ಯಾನದಲ್ಲಿ ಹುಲ್ಲು ವಿವಿಧ ಭಾಗಗಳು ಮುಂತಾದುವನ್ನು ಬೇರ್ಪಡಿಸಲು ಬೆಳೆಸುವ ಸಸ್ಯಗಳ ಸಾಲುಗಳಿಗೆ ಅಲಂಕಾರದ ಬೇಲಿಗಳೆಂದು ಹೆಸರು (ಹೆಜ್ ಪ್ಲಾಂಟ್ಸ್). ಜನಪ್ರಿಯವಾಗಿರುವ ಕೆಲವು ಅಲಂಕಾರ ಸಸ್ಯಗಳು ಹೀಗಿವೆ: ಅಗ್ಲೊನಿಮ ಅಲೋಕೇಷಿಯ, ಅಲೊಪಿಕ್ಟಸ್, ಅಲ್ಪಿನಿಯ, ಅಂತೂರಿಯಮ್ ಅಸ್ಪರ್ಯಾಗಸ್, ಕಾರ್ಡುಲೋವಿಕ, ಕ್ರೋಟನ್, ಡ್ರೆಸೀನ, ಕೇದಗೆ (ಪೆಂಡನಸ್), ಕ್ರಿಸ್ಟ್ಯಾಂತಸ್, ಸೈಪೆರಸ್, ಅಂತೆರಿಕಮ್ ಇತ್ಯಾದಿ. ಅಲಂಕಾರದ ಬೇಲಿಗಳು ಸೌಂದರ್ಯ ಸಾಧನಗಳಾಗಿರುವುದರ ಜೊತೆಗೆ ಉದ್ಯಾನ ರಕ್ಷಕಗಳೂ ಆಗಿರಬೇಕು. ಮುಳ್ಳು ಪೊದೆಗಳು, ದಟ್ಟವಾಗಿ ಹರಡಿ ಬೆಳೆಯುವ ಕುರುಚಲು ಗಿಡಗಳು ಈ ಸಾಲಿಗೆ ಸೇರಿವೆ. ಇಂಥ ಸಸ್ಯಗಳನ್ನು ಸರಿಯಾಗಿ ಕತ್ತರಿಸಿ ಆಕಾರದಲ್ಲಿಟ್ಟರೆ ಬೇಲಿ ಸುಂದರವಾಗಿ ಕಾಣುವುದು. ಜನಪ್ರಿಯವಾಗಿರುವ ಕೆಲವು ಅಲಂಕಾರದ ಬೇಲಿ ಸಸ್ಯಗಳ ಹೆಸರು ಹೀಗಿವೆ : ಕ್ಲೀರೊಡೆಂಡ್ರಾನ್, ಅಕ್ಯಾಲಿಫ, ದಾಸವಾಳ, ಅಲ್ಲಮಂಡ. ಗುಲಾಬಿ, ಬೊಗನ್ವಿಲ್ಲ, ಟೆಕೊಮ ಇತ್ಯಾದಿ ತೋಟಗಾರಿಕೆ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪುಷ್ಯರಾಗ
thumb
ಸೂಕ್ಷ್ಮದರ್ಶಕದಲ್ಲಿ ವೀಕ್ಷಿಸಿದಾಗ ಪುಷ್ಯರಾಗ ನಿರ್ವರ್ಣವಾಗಿ ಕಂಡುಬರುತ್ತದೆ. ಅದರಲ್ಲೂ ತಲ ಸೀಳುಗಳನ್ನು ಸ್ಪಷ್ಟವಾಗಿ ಗುರ್ತಿಸಬಹುದು. ಇದರ ವಕ್ರೀಭವನ ಸೂಚ್ಯಂಕ α=1.619, β+=1.2, γ=1.627. ಎಂದರೆ ಕ್ವಾಟ್ರ್ಸ್ ಖನಿಜಕ್ಕಿಂತಲೂ ಇದು ಅಧಿಕ. ಇದರಿಂದಾಗಿಯೇ ಗೋಚರವೂ ನಿಚ್ಚಳ. ದ್ವಿಅಕ್ಷ, ಧನದೃಕ್ ಗುಣ, ನಿಷ್ಕರ್ಷ ಸೀಳು, ಉನ್ನತ ವಕ್ರೀಭವನ ಸೂಚ್ಯಂಕಗಳಿಂದಾಗಿ ಈ ರತ್ನವನ್ನು ಕ್ವಾಟ್ರ್ಸ್ ಖನಿಜದಿಂದ ಸುಲಭವಾಗಿ ಪ್ರತ್ಯೇಕಿಸಬಹುದು.
ಪುಷ್ಯರಾಗ ನೀಸೋಸಿಲಿಕೇಟ್ ಗುಂಪಿಗೆ ಸೇರಿದೆ. ರಾಸಾಯನಿಕವಾಗಿ ಇದೊಂದು ಅಲ್ಯೂಮಿನಿಯಮ್ ಫ್ಲೂರೊ ಸಿಲಿಕೇಟ್ : ಂ12ಈ2Siಔ4. ಇದರಲ್ಲಿ ಫ್ಲೂರಿನ್ನಿನ ಒಂದು ಭಾಗ ಔಊ ಹೈಡ್ರಾಕ್ಸಿಲಿನಿಂದ ಸ್ಥಾನಪಲ್ಲಟಗೊಳ್ಳಬಹುದು. ಆಮ್ಲೀಯ ಅಗ್ನಿ ಶಿಲೆಗಳಾದ ಗ್ರಾನೈಟ್ ಮತ್ತು ರಯೊಲೈಟ್ ಪುಷ್ಯರಾಗದ ಮಾತೃಶಿಲೆಗಳು. ಕೋಲೊರ್ಯಾಡೊದ ಮೋರನ್ ಗ್ರಾನೈಟ್ ಪರ್ವತ ಮತ್ತು ರಯೊಲೈಟ್ ಕುಳಿಗಳಲ್ಲಿ ಈ ರತ್ನ ಗುಚ್ಛರೂಪದಲ್ಲಿ ಚಾಚಿಕೊಂಡಿದೆ. ಕೆಲವೊಮ್ಮೆ ಫ್ಲೂರ್‍ಸ್ಟಾರ್, ಕ್ಯಾಸಿಟೆರೈಟ್ ಹಾಗೂ ಟೂರ್ಮಲೀನಿಗಳಂಥ ಅನಿಲಜನಿಕ ಖನಿಜಗಳೊಡಗೂಡಿ ಇರುವುದು. ಇಂಥ ನಿದರ್ಶನಗಳಲ್ಲಿ ತವರಯುಕ್ತ ಪೆಗ್ಮಟೈಟ್ (ಮಧ್ಯಸ್ಥ ಶಿಲೆ) ಮಾತೃಶಿಲೆಯಾಗಿರುವುದುಂಟು. ಗ್ರಾನೈಟ್ ಶಿಲಾ ಅಂಚಿನ ಸನಿಹದ ಸಂಪರ್ಕ ರೂಪಾಂತರಿತ ವಲಯಗಳಲ್ಲೂ ಪುಷ್ಯರಾಗ ಕಂಡುಬಂದಿರುವ ನಿದರ್ಶನಗಳಿವೆ. ಪುಷ್ಯರಾಗಕ್ಕೆ ಹೆಸರಾಂತ ಪ್ರದೇಶಗಳೆಂದರೆ ರಷ್ಯದ ಯುರೇಲ್ ಪರ್ವತ, ಬೋಹೀಮಿಯ, ನಾರ್ವೆ, ಸ್ವೀಡನ್ ಸ್ಯಾಕ್ಸೋನಿ, ನೈಜೀರಿಯ, ಜಪಾನ್, ಬ್ರಜಿಲ್, ಮೆಕ್ಸಿಕೊ, ನ್ಯೂ ಸೌತ್ ವೇಲ್ಸ್, ಟಾಸ್ಮೇನಿಯ, ಸಂಯುಕ್ತ ಸಂಸ್ಥಾನ ಹಾಗೂ ರೋಡಿಷಿಯ.
ಬಾಹ್ಯ ಸಂಪರ್ಕಗಳು
ವರ್ಗ:ನವರತ್ನಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾಂಜಿ ಮೀನು
ಮಾಂಜಿ ಮೀನು - ಸ್ಟ್ರೊಮಾಟಿಡೆ ಕುಟುಂಬಕ್ಕೆ ಸೇರಿದ ಮೀನುಗಳು. ಸಾಮಾನ್ಯವಾಗಿ ಪಾಂಫ್ರೆಟ್ಸ್ ಎಂದು ಕರೆಯಲಾಗುತ್ತದೆ. ಪಾಂಪಸ್ ಚೈನೆನ್ಸಿಸ್ (ಚೈನೀಸ್ ಪಾಂಫ್ರೆಟ್), ಪಾಂಪಸ್ ಅರ್ಜೆಂಟಿಯಸ್ (ಗ್ರೇ ಅಥವಾ ಸಿಲ್ವರ್ ಪಾಂಫ್ರೆಟ್) ಮತ್ತು ಪ್ಯಾರಾಸ್ಟ್ರೊಮಾಟಿಯಸ್ ನೈಜರ್ (ಬ್ಲ್ಯಾಕ್ ಪಾಂಫ್ರೆಟ್) ಎನ್ನುವ ಮೂರು ಪ್ರಭೇದಗಳು ಕಾಣಸಿಗುತ್ತವೆ.
ಬೇರೆ ಬೇರೆ ಹೆಸರು
ಈ ಮೀನುಗಳಿಗೆ ಕನ್ನಡದಲ್ಲಿರುವ ಹೆಸರುಗಳು ಕ್ರಮವಾಗಿ, ಮಾಂಜಿ, ಬಿಳಿ ಮಾಂಜಿ ಮತ್ತು ಕಪ್ಪು ಮಾಂಜಿ ಎಂದು. ಇವು ಉತ್ತಮ ಆಹಾರ ಮೀನುಗಳಾಗಿ ಪ್ರಸಿದ್ಧವಾಗಿವೆ. ವಿಶೇಷವಾಗಿ ಮುಂಬೈ ನಲ್ಲಿ ಅತಿ ಹೆಚ್ಚು ಬೇಡಿಕೆಯುಳ್ಳ ಮೀನು. ಬಿಳಿ ಮಾಂಜಿ ಮೀನುಗಳು ಸುಮಾರು 30 ಸೆಂ,ಮೀ ಉದ್ದ 500 ಗ್ರಾಂ ತೂಕದವರೆಗೆ ಬೆಳೆಯುತ್ತವೆ. ಬಿಳಿ ಮಿಶ್ರಿತ ಕಂದು ಬಣ್ಣದ್ದಾಗಿದ್ದು ಕಿವಿರು ಮುಚ್ಚುಳದ ಮೇಲೆ ಕಪ್ಪು ಚುಕ್ಕೆ ಇರುತ್ತದೆ. ದೇಹ ಚಪ್ಪಟೆಯಾಗಿದ್ದು ತಲೆ ಮತ್ತು ಬಾಯಿ ಚಿಕ್ಕದಾಗಿರುತ್ತದೆ. ಬಾಲದ ಈಜುರೆಕ್ಕೆ ಆಳವಾಗಿ ಕವಲೊಡಿದೆದೆ.
ಕಂಡು ಬರುವುದು
ಭಾರತದ ಪೂರ್ವ ಮತ್ತು ಪಶ್ವಿಮ ಕರಾವಳಿಗಳೆರಡಲ್ಲೂ ಕಂಡು ಬರುತ್ತವೆ. ಗಂಗೊಳ್ಳಿ (ದಕ್ಷಿಣ ಕನ್ನಡ), ಬಡಗರ, ಪುಡಿಯಕಡಪುರ್ರಮ್, ಮತ್ತು ಪರವಣ್ಣ (ಮಲಬಾರ್ ತೀರ), ರಜಿಯಾಪೇಟೆ, ಕುಮಾರವೇಣಿಪೇಟೆ (ಆಂದ್ರ ಪ್ರದೇಶ), ನೆಲತ್ತೂರುಪಾಳ್ಯಮ್, ಪುಲಿಯಾಂಜಿರಿಕುಷ್ಟಂ (ತಮಿಳುನಾಡು), ಈ ಮೀನಿನ ಪ್ರಮುಖ ಮೀನುಗಾರಿಕೆ ತಾಣಗಳು. ಮಹಾರಾಷ್ಟ್ರ, ಗುಜರಾತ್, ಪಶ್ಚಿಮ ಬಂಗಾಳ ಮತ್ತು ಒರಿಸ್ಸಾ ರಾಜ್ಯದ ಕರಾವಳಿಗಳಲ್ಲೂ ಇತ್ತೀಚೆಗೆ ಗಣನೀಯ ಪ್ರಮಾಣದಲ್ಲಿ ಹಿಡಿಯಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಮೀನುಗಳು
ರಿಷಿ ಸುನಕ್
ರಿಷಿ ಸುನಕ್ ಜನನ 12 ಮೇ 1980 ಅವರು ಯುನೈಟೆಡ್ ಕಿಂಗ್‌ಡಮ್‌ನ ನಿಯೋಜಿತ ಪ್ರಧಾನಿ ಮತ್ತು 24 ಅಕ್ಟೋಬರ್ 2022 ರಿಂದ ಕನ್ಸರ್ವೇಟಿವ್ ಪಕ್ಷದ ನಾಯಕರಾಗಿ ಸೇವೆ ಸಲ್ಲಿಸಿದ ಬ್ರಿಟಿಷ್ ರಾಜಕಾರಣಿ. ಅವರು ಹಿಂದೆ 2020 ರಿಂದ 2022 ರವರೆಗೆ ಖಜಾನೆಯ ಕುಲಪತಿಯಾಗಿ ಮತ್ತು 2019 ರಿಂದ 2020 ರವರೆಗೆ ಖಜಾನೆಯ ಮುಖ್ಯ ಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದರು. ಅವರು 2015 ರಿಂದ ರಿಚ್ಮಂಡ್ (ಯಾರ್ಕ್ಸ್) ಗೆ ಸಂಸತ್ತಿನ ಸದಸ್ಯರಾಗಿದ್ದಾರೆ. 1960 ರ ದಶಕದಲ್ಲಿ ಪೂರ್ವ ಆಫ್ರಿಕಾದಿಂದ ಬ್ರಿಟನ್‌ಗೆ ವಲಸೆ ಬಂದ ಪಂಜಾಬಿ ಭಾರತೀಯ ಮೂಲದ ಪೋಷಕರಿಗೆ ಸುನಕ್ ಸೌತಾಂಪ್ಟನ್‌ನಲ್ಲಿ ಜನಿಸಿದರು. ಅವರು ವಿಂಚೆಸ್ಟರ್ ಕಾಲೇಜಿನಲ್ಲಿ ಶಿಕ್ಷಣ ಪಡೆದರು, ಆಕ್ಸ್‌ಫರ್ಡ್‌ನ ಲಿಂಕನ್ ಕಾಲೇಜಿನಲ್ಲಿ ತತ್ವಶಾಸ್ತ್ರ, ರಾಜಕೀಯ ಮತ್ತು ಅರ್ಥಶಾಸ್ತ್ರ (ಪಿಪಿಇ) ಓದಿದರು ಮತ್ತು ಕ್ಯಾಲಿಫೋರ್ನಿಯಾದ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಿಂದ ಫುಲ್‌ಬ್ರೈಟ್ ವಿದ್ವಾಂಸರಾಗಿ ಎಂಬಿಎ ಪಡೆದರು. ಸ್ಟ್ಯಾನ್‌ಫೋರ್ಡ್‌ನಲ್ಲಿ ಓದುತ್ತಿದ್ದಾಗ, ಅವರು ತಮ್ಮ ಭಾವಿ ಪತ್ನಿ ಅಕ್ಷತಾ ಮೂರ್ತಿ ಅವರನ್ನು ಭೇಟಿಯಾದರು, ಅವರು ಇನ್ಫೋಸಿಸ್ ಅನ್ನು ಸ್ಥಾಪಿಸಿದ ಭಾರತೀಯ ಬಿಲಿಯನೇರ್ ಉದ್ಯಮಿ ಎನ್‌ಆರ್ ನಾರಾಯಣ ಮೂರ್ತಿ ಅವರ ಮಗಳು. ಸುನಕ್ ಮತ್ತು ಮೂರ್ತಿ ಅವರು ಬ್ರಿಟನ್‌ನ 222ನೇ ಶ್ರೀಮಂತ ವ್ಯಕ್ತಿಗಳಾಗಿದ್ದು, 2022ರ ಹೊತ್ತಿಗೆ ಒಟ್ಟು £730m ಸಂಪತ್ತು ಹೊಂದಿದ್ದಾರೆ. ಪದವಿ ಪಡೆದ ನಂತರ, ಸುನಕ್ ಗೋಲ್ಡ್‌ಮನ್ ಸ್ಯಾಚ್ಸ್‌ಗಾಗಿ ಕೆಲಸ ಮಾಡಿದರು ಮತ್ತು ನಂತರ ಮಕ್ಕಳ ಹೂಡಿಕೆ ನಿಧಿ ನಿರ್ವಹಣೆ ಮತ್ತು ಥೆಲೆಮ್ ಪಾಲುದಾರರ ಹೆಡ್ಜ್ ಫಂಡ್ ಸಂಸ್ಥೆಗಳಲ್ಲಿ ಪಾಲುದಾರರಾಗಿ ಕೆಲಸ ಮಾಡಿದರು.
2015 ರ ಸಾರ್ವತ್ರಿಕ ಚುನಾವಣೆಯಲ್ಲಿ ಉತ್ತರ ಯಾರ್ಕ್‌ಷೈರ್‌ನ ರಿಚ್ಮಂಡ್‌ಗಾಗಿ ಹೌಸ್ ಆಫ್ ಕಾಮನ್ಸ್‌ಗೆ ವಿಲಿಯಂ ಹೇಗ್ ಉತ್ತರಾಧಿಕಾರಿಯಾಗಿ ಸುನಕ್ ಆಯ್ಕೆಯಾದರು. EU ಸದಸ್ಯತ್ವದ 2016 ರ ಜನಾಭಿಪ್ರಾಯ ಸಂಗ್ರಹಣೆಯಲ್ಲಿ ಸುನಕ್ ಬ್ರೆಕ್ಸಿಟ್ ಅನ್ನು ಬೆಂಬಲಿಸಿದರು. ಅವರು 2018 ರ ಪುನರ್ರಚನೆಯಲ್ಲಿ ಸ್ಥಳೀಯ ಸರ್ಕಾರದ ಸಂಸದೀಯ ಅಧೀನ ಕಾರ್ಯದರ್ಶಿಯಾಗಿ ಥೆರೆಸಾ ಮೇ ಅವರ ಎರಡನೇ ಸರ್ಕಾರಕ್ಕೆ ನೇಮಕಗೊಂಡರು. ಮೇ ಅವರ ಬ್ರೆಕ್ಸಿಟ್ ವಾಪಸಾತಿ ಒಪ್ಪಂದದ ಪರವಾಗಿ ಅವರು ಮೂರು ಬಾರಿ ಮತ ಚಲಾಯಿಸಿದರು. ಮೇ ರಾಜೀನಾಮೆ ನೀಡಿದ ನಂತರ, ಸುನಕ್ ಕನ್ಸರ್ವೇಟಿವ್ ನಾಯಕನಾಗಲು ಬೋರಿಸ್ ಜಾನ್ಸನ್ ಅವರ ಅಭಿಯಾನವನ್ನು ಬೆಂಬಲಿಸಿದರು. ಜಾನ್ಸನ್ ಪ್ರಧಾನಿಯಾಗಿ ಆಯ್ಕೆಯಾದ ನಂತರ, ಸುನಕ್ ಅವರನ್ನು ಖಜಾನೆಗೆ ಮುಖ್ಯ ಕಾರ್ಯದರ್ಶಿಯಾಗಿ ನೇಮಿಸಿದರು. ಫೆಬ್ರವರಿ 2020 ರ ಕ್ಯಾಬಿನೆಟ್ ಪುನರ್ರಚನೆಯಲ್ಲಿ ರಾಜೀನಾಮೆ ನೀಡಿದ ನಂತರ ಸುನಕ್ ಸಾಜಿದ್ ಜಾವಿದ್ ಅವರನ್ನು ಖಜಾನೆಯ ಕುಲಪತಿಯಾಗಿ ಬದಲಾಯಿಸಿದರು.
ಕುಲಪತಿಯಾಗಿ, ಕೊರೊನಾವೈರಸ್ ಉದ್ಯೋಗ ಧಾರಣ ಮತ್ತು ಈಟ್ ಔಟ್ ಟು ಹೆಲ್ಪ್ ಔಟ್ ಯೋಜನೆಗಳು ಸೇರಿದಂತೆ COVID-19 ಸಾಂಕ್ರಾಮಿಕ ಮತ್ತು ಅದರ ಆರ್ಥಿಕ ಪ್ರಭಾವಕ್ಕೆ ಸರ್ಕಾರದ ಆರ್ಥಿಕ ಪ್ರತಿಕ್ರಿಯೆಯಲ್ಲಿ ಸುನಕ್ ಪ್ರಮುಖರಾಗಿದ್ದರು. ಅವರು 5 ಜುಲೈ 2022 ರಂದು ಕುಲಪತಿ ಸ್ಥಾನಕ್ಕೆ ರಾಜೀನಾಮೆ ನೀಡಿದರು, ನಂತರ ಸರ್ಕಾರದ ಬಿಕ್ಕಟ್ಟಿನ ಮಧ್ಯೆ ಜಾನ್ಸನ್ ರಾಜೀನಾಮೆ ನೀಡಿದರು. ಸುನಕ್ ಅವರು ಜಾನ್ಸನ್ ಅವರನ್ನು ಬದಲಿಸಲು ಕನ್ಸರ್ವೇಟಿವ್ ಪಕ್ಷದ ನಾಯಕತ್ವದ ಚುನಾವಣೆಯಲ್ಲಿ ನಿಂತರು, ಮತ್ತು ಲಿಜ್ ಟ್ರಸ್‌ಗೆ ಸದಸ್ಯರ ಮತವನ್ನು ಕಳೆದುಕೊಂಡರು. ಮತ್ತೊಂದು ಸರ್ಕಾರದ ಬಿಕ್ಕಟ್ಟಿನ ಮಧ್ಯೆ ಟ್ರಸ್ ಅವರ ರಾಜೀನಾಮೆಯ ನಂತರ, ಸುನಕ್ ಅವರು ಕನ್ಸರ್ವೇಟಿವ್ ಪಕ್ಷದ ನಾಯಕರಾಗಿ ಅವಿರೋಧವಾಗಿ ಆಯ್ಕೆಯಾದರು. ಸುನಕ್ ಅವರನ್ನು ಅಕ್ಟೋಬರ್ 25 ರಂದು ಕಿಂಗ್ ಚಾರ್ಲ್ಸ್ III ಅವರು ಪ್ರಧಾನ ಮಂತ್ರಿಯಾಗಿ ನೇಮಿಸುವ ನಿರೀಕ್ಷೆಯಿದೆ, ನಂತರ ಅವರು ಮೊದಲ ಬ್ರಿಟಿಷ್ ಏಷ್ಯನ್, ಮೊದಲ ಹಿಂದೂ ಮತ್ತು ಶ್ರೀಮಂತ ವ್ಯಕ್ತಿಯಾಗುತ್ತಾರೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಸುನಕ್ ಅವರು ರೊಮ್ಸೆಯಲ್ಲಿನ ಪೂರ್ವಸಿದ್ಧತಾ ಶಾಲೆಯಾದ ಸ್ಟ್ರೌಡ್ ಸ್ಕೂಲ್ ಮತ್ತು ವಿಂಚೆಸ್ಟರ್ ಕಾಲೇಜ್, ಹುಡುಗರ ಸ್ವತಂತ್ರ ಬೋರ್ಡಿಂಗ್ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು, ಅಲ್ಲಿ ಅವರು ಮುಖ್ಯ ಹುಡುಗರಾಗಿದ್ದರು. ಅವರು ತಮ್ಮ ಬೇಸಿಗೆ ರಜೆಯಲ್ಲಿ ಸೌತಾಂಪ್ಟನ್‌ನ ಕರಿ ಮನೆಯಲ್ಲಿ ಮಾಣಿಯಾಗಿದ್ದರು. ಅವರು ಆಕ್ಸ್‌ಫರ್ಡ್‌ನ ಲಿಂಕನ್ ಕಾಲೇಜಿನಲ್ಲಿ ತತ್ವಶಾಸ್ತ್ರ, ರಾಜಕೀಯ ಮತ್ತು ಅರ್ಥಶಾಸ್ತ್ರ (PPE) ಓದಿದರು, 2001 ರಲ್ಲಿ ಪ್ರಥಮ ಪದವಿ ಪಡೆದರು. ವಿಶ್ವವಿದ್ಯಾನಿಲಯದಲ್ಲಿ ಅವರ ಸಮಯದಲ್ಲಿ, ಅವರು ಕನ್ಸರ್ವೇಟಿವ್ ಕ್ಯಾಂಪೇನ್ ಹೆಡ್ಕ್ವಾರ್ಟರ್ಸ್ನಲ್ಲಿ ಇಂಟರ್ನ್ಶಿಪ್ ಅನ್ನು ಕೈಗೊಂಡರು. 2006 ರಲ್ಲಿ, ಅವರು ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಿಂದ MBA ಪಡೆದರು, ಅಲ್ಲಿ ಅವರು ಫುಲ್‌ಬ್ರೈಟ್ ವಿದ್ವಾಂಸರಾಗಿದ್ದರು.
ವೈಯಕ್ತಿಕ ಜೀವನ
link=//upload.wikimedia.org/wikipedia/commons/thumb/6/6c/Kirby_Sigston_Manor_and_Lake_%28geograph_2028063%29.jpg/220px-Kirby_Sigston_Manor_and_Lake_%28geograph_2028063%29.jpg|right|thumb| ರಿಷಿ ಸುನಕ್ ಮಾಲೀಕತ್ವದ ಕಿರ್ಬಿ ಸಿಗ್ಸ್ಟನ್ ಮ್ಯಾನರ್ ಸುನಕ್ ಒಬ್ಬ ಹಿಂದೂ, ಮತ್ತು ಭಗವದ್ಗೀತೆಯ ಮೇಲೆ ಹೌಸ್ ಆಫ್ ಕಾಮನ್ಸ್‌ನಲ್ಲಿ ಸಂಸದರಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಆಗಸ್ಟ್ 2009 ರಲ್ಲಿ, ಅವರು ತಂತ್ರಜ್ಞಾನ ಕಂಪನಿ ಇನ್ಫೋಸಿಸ್ ಸಂಸ್ಥಾಪಕ ಭಾರತೀಯ ಬಿಲಿಯನೇರ್ ಎನ್ಆರ್ ನಾರಾಯಣ ಮೂರ್ತಿಯವರ ಮಗಳು ಅಕ್ಷತಾ ಮೂರ್ತಿ ಅವರನ್ನು ವಿವಾಹವಾದರು. ಮೂರ್ತಿ ಅವರು 0.91% ಪಾಲನ್ನು ಹೊಂದಿದ್ದಾರೆ — ಏಪ್ರಿಲ್ 2022 ರಲ್ಲಿ ಸುಮಾರು $ 900m (£ 746m) ಮೌಲ್ಯದ — ಇನ್ಫೋಸಿಸ್‌ನಲ್ಲಿ, ಅವರು ಬ್ರಿಟನ್‌ನ ಶ್ರೀಮಂತ ಮಹಿಳೆಯರಲ್ಲಿ ಒಬ್ಬರಾಗಿದ್ದಾರೆ.
ಸುನಕ್ ಮತ್ತು ಮೂರ್ತಿ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಲ್ಲಿ ಓದುತ್ತಿದ್ದಾಗ ಭೇಟಿಯಾದರು; ಅವರಿಗೆ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ. ಮೂರ್ತಿ ಅವರು ತಮ್ಮ ತಂದೆಯ ಹೂಡಿಕೆ ಸಂಸ್ಥೆಯಾದ ಕ್ಯಾಟಮರನ್ ವೆಂಚರ್ಸ್‌ನ ನಿರ್ದೇಶಕರಾಗಿದ್ದಾರೆ. ಅವರು ಉತ್ತರ ಯಾರ್ಕ್‌ಷೈರ್‌ನ ಕಿರ್ಬಿ ಸಿಗ್‌ಸ್ಟನ್ ಗ್ರಾಮದಲ್ಲಿ ಕಿರ್ಬಿ ಸಿಗ್‌ಸ್ಟನ್ ಮ್ಯಾನರ್ ಅನ್ನು ಹೊಂದಿದ್ದಾರೆ, ಜೊತೆಗೆ ಮಧ್ಯ ಲಂಡನ್‌ನ ಅರ್ಲ್ಸ್ ಕೋರ್ಟ್‌ನಲ್ಲಿ ಮ್ಯೂಸ್ ಮನೆ, ಸೌತ್ ಕೆನ್ಸಿಂಗ್‌ಟನ್‌ನ ಓಲ್ಡ್ ಬ್ರಾಂಪ್ಟನ್ ರಸ್ತೆಯಲ್ಲಿರುವ ಫ್ಲಾಟ್ ಮತ್ತು ಸಾಂಟಾ ಮೋನಿಕಾದ ಓಷನ್ ಅವೆನ್ಯೂದಲ್ಲಿ ಪೆಂಟ್‌ಹೌಸ್ ಅಪಾರ್ಟ್‌ಮೆಂಟ್ ಹೊಂದಿದ್ದಾರೆ. ಕ್ಯಾಲಿಫೋರ್ನಿಯಾ. ಸುನಕ್ ಒಬ್ಬ ಟೀಟೋಟಲರ್, ಮತ್ತು ತಾನು ಕೋಕಾ-ಕೋಲಾದ ಅಭಿಮಾನಿ ಎಂದು ಹೇಳಿದ್ದಾರೆ. ಅವರು ಹಿಂದೆ ಈಸ್ಟ್ ಲಂಡನ್ ಸೈನ್ಸ್ ಸ್ಕೂಲ್‌ನ ಗವರ್ನರ್ ಆಗಿದ್ದರು. ಸುನಕ್ ಅವರು ನೋವಾ ಎಂಬ ಲ್ಯಾಬ್ರಡಾರ್ ಅನ್ನು ಹೊಂದಿದ್ದಾರೆ ಮತ್ತು ಅವರು ಕ್ರಿಕೆಟ್, ಟೆನಿಸ್ ಮತ್ತು ಕುದುರೆ ರೇಸಿಂಗ್ ಉತ್ಸಾಹಿಯಾಗಿದ್ದಾರೆ.
ಸುನಕ್ ಅವರ ಸಹೋದರ ಸಂಜಯ್ ಮನಶ್ಶಾಸ್ತ್ರಜ್ಞ. ಅವರ ಸಹೋದರಿ ರಾಖಿ ಅವರು ಶಿಕ್ಷಣದ ಕಾರ್ಯತಂತ್ರ ಮತ್ತು ಯೋಜನೆಗಳ ಮುಖ್ಯಸ್ಥರಾಗಿದ್ದಾರೆ, ಶಿಕ್ಷಣಕ್ಕಾಗಿ ವಿಶ್ವಸಂಸ್ಥೆಯ ಜಾಗತಿಕ ನಿಧಿಯು ಕಾಯುವುದಿಲ್ಲ. ' ಅವರು ದಿ ಸ್ಪೆಕ್ಟೇಟರ್‌ನ ರಾಜಕೀಯ ಸಂಪಾದಕ ಜೇಮ್ಸ್ ಫೋರ್ಸಿತ್ ಅವರೊಂದಿಗೆ ನಿಕಟ ಸ್ನೇಹಿತರಾಗಿದ್ದಾರೆ, ಅವರನ್ನು ಅವರ ಶಾಲಾ ದಿನಗಳಿಂದಲೂ ಅವರು ತಿಳಿದಿದ್ದಾರೆ. ಪತ್ರಕರ್ತ ಅಲ್ಲೆಗ್ರಾ ಸ್ಟ್ರಾಟನ್‌ಗೆ ಫೋರ್ಸಿತ್‌ನ ವಿವಾಹದಲ್ಲಿ ಸುನಕ್ ಅತ್ಯುತ್ತಮ ವ್ಯಕ್ತಿಯಾಗಿದ್ದರು ಮತ್ತು ಅವರು ಪರಸ್ಪರರ ಮಕ್ಕಳಿಗೆ ಗಾಡ್ ಪೇರೆಂಟ್‌ಗಳಾಗಿದ್ದಾರೆ. ಏಪ್ರಿಲ್ 2022 ರಲ್ಲಿ, ಸುನಕ್ ಮತ್ತು ಮೂರ್ತಿ 11 ಡೌನಿಂಗ್ ಸ್ಟ್ರೀಟ್‌ನಿಂದ ಹೊಸದಾಗಿ ನವೀಕರಿಸಿದ ವೆಸ್ಟ್ ಲಂಡನ್ ಮನೆಗೆ ತೆರಳಿದ್ದಾರೆ ಎಂದು ವರದಿಯಾಗಿದೆ. ಸಂಡೇ ಟೈಮ್ಸ್ ಶ್ರೀಮಂತರ ಪಟ್ಟಿ 2022 ಯುಕೆಯಲ್ಲಿ ಸುನಕ್ ಮತ್ತು ಮೂರ್ತಿಯನ್ನು 222 ನೇ ಶ್ರೀಮಂತ ವ್ಯಕ್ತಿಗಳೆಂದು ಹೆಸರಿಸಿದೆ, ಅಂದಾಜು £730 ಮಿಲಿಯನ್ ಸಂಪತ್ತು, ಸುನಕ್ ಅವರನ್ನು "ಶ್ರೀಮಂತರ ಪಟ್ಟಿಗೆ ಸೇರಿದ ಮೊದಲ ಮುಂಚೂಣಿ ರಾಜಕಾರಣಿ" ಎಂದು ಮಾಡಿದೆ.
ವರ್ಗ:ಜೀವಂತ ವ್ಯಕ್ತಿಗಳು
ವ್ಯಾಪಾರ ವೃತ್ತಿ
ಸುನಕ್ 2001 ಮತ್ತು 2004 ರ ನಡುವೆ ಹೂಡಿಕೆ ಬ್ಯಾಂಕ್ ಗೋಲ್ಡ್‌ಮನ್ ಸ್ಯಾಚ್‌ಗೆ ವಿಶ್ಲೇಷಕರಾಗಿ ಕೆಲಸ ಮಾಡಿದರು. ಅವರು ಮಕ್ಕಳ ಹೂಡಿಕೆ ನಿಧಿ ನಿರ್ವಹಣೆಯ ಹೆಡ್ಜ್ ಫಂಡ್ ಮ್ಯಾನೇಜ್‌ಮೆಂಟ್ ಸಂಸ್ಥೆಯಲ್ಲಿ ಕೆಲಸ ಮಾಡಿದರು, ಸೆಪ್ಟೆಂಬರ್ 2006 ರಲ್ಲಿ ಪಾಲುದಾರರಾದರು. ಅವರು ನವೆಂಬರ್ 2009 ನಲ್ಲಿ ಕ್ಯಾಲಿಫೋರ್ನಿಯಾದ ಮಾಜಿ ಸಹೋದ್ಯೋಗಿಗಳನ್ನು ಸೇರಲು ಹೊಸ ಹೆಡ್ಜ್ ಫಂಡ್ ಫರ್ಮ್, ಥೆಲೆಮ್ ಪಾರ್ಟ್‌ನರ್ಸ್, ಅಕ್ಟೋಬರ್ 2010 ರಲ್ಲಿ $700 ನೊಂದಿಗೆ ಪ್ರಾರಂಭಿಸಿದರು. ಮಿಲಿಯನ್ ನಿರ್ವಹಣೆಯಲ್ಲಿದೆ. ಎರಡೂ ಹೆಡ್ಜ್ ಫಂಡ್‌ಗಳಲ್ಲಿ, ಅವನ ಬಾಸ್ ಪ್ಯಾಟ್ರಿಕ್ ಡಿಗೋರ್ಸ್.ಅವರು 2013 ಮತ್ತು 2015 ರ ನಡುವೆ ಭಾರತೀಯ ಉದ್ಯಮಿ ಎನ್‌ಆರ್ ನಾರಾಯಣ ಮೂರ್ತಿ ಅವರ ಮಾವ ಒಡೆತನದ ಕ್ಯಾಟಮರನ್ ವೆಂಚರ್ಸ್‌ನ ಹೂಡಿಕೆ ಸಂಸ್ಥೆಯ ನಿರ್ದೇಶಕರಾಗಿದ್ದರು.
ಸಂಸತ್ತಿನ ಸದಸ್ಯ
ಅಕ್ಟೋಬರ್ 2014 ರಲ್ಲಿ ರಿಚ್ಮಂಡ್ಗೆ ಕನ್ಸರ್ವೇಟಿವ್ ಅಭ್ಯರ್ಥಿಯಾಗಿ ಸುನಕ್ ಆಯ್ಕೆಯಾದರು, ವೆಂಡಿ ಮಾರ್ಟನ್ ಅವರನ್ನು ಸೋಲಿಸಿದರು. ಈ ಸ್ಥಾನವನ್ನು ಹಿಂದೆ ಪಕ್ಷದ ಮಾಜಿ ನಾಯಕ, ವಿದೇಶಾಂಗ ಕಾರ್ಯದರ್ಶಿ ಮತ್ತು ಮೊದಲ ರಾಜ್ಯ ಕಾರ್ಯದರ್ಶಿ ವಿಲಿಯಂ ಹೇಗ್ ಹೊಂದಿದ್ದರು. ಈ ಸ್ಥಾನವು ಯುನೈಟೆಡ್ ಕಿಂಗ್‌ಡಮ್‌ನಲ್ಲಿ ಸುರಕ್ಷಿತವಾದ ಕನ್ಸರ್ವೇಟಿವ್ ಸ್ಥಾನಗಳಲ್ಲಿ ಒಂದಾಗಿದೆ ಮತ್ತು 100 ವರ್ಷಗಳಿಂದ ಪಕ್ಷದ ವಶದಲ್ಲಿದೆ. ಅದೇ ವರ್ಷದಲ್ಲಿ ಸುನಕ್ ಅವರು ಕೇಂದ್ರ-ಬಲ ಥಿಂಕ್ ಟ್ಯಾಂಕ್ ಪಾಲಿಸಿ ಎಕ್ಸ್‌ಚೇಂಜ್‌ನ ಕಪ್ಪು ಮತ್ತು ಅಲ್ಪಸಂಖ್ಯಾತ ಜನಾಂಗೀಯಸಂಶೋಧನಾ ಘಟಕದ ಮುಖ್ಯಸ್ಥರಾಗಿದ್ದರು, ಇದಕ್ಕಾಗಿ ಅವರು ಯುಕೆ ಯಲ್ಲಿ ಅಲ್ಪಸಂಖ್ಯಾತ ಜನಾಂಗೀಯ ಸಮುದಾಯಗಳ ಕುರಿತು ವರದಿಯನ್ನು ಸಹ-ಬರೆದರು. ಅವರು 2015 ರ ಸಾರ್ವತ್ರಿಕ ಚುನಾವಣೆಯಲ್ಲಿ 19,550 (36.2%) ಬಹುಮತದೊಂದಿಗೆ ಕ್ಷೇತ್ರದ ಸಂಸದರಾಗಿ ಆಯ್ಕೆಯಾದರು.
ಜೂನ್ 2016 ರ ಈ ಯು ಸದಸ್ಯತ್ವದ ಜನಾಭಿಪ್ರಾಯ ಸಂಗ್ರಹಣೆಯಲ್ಲಿ ಸುನಕ್ ಬ್ರೆಕ್ಸಿಟ್ (ಯುಕೆ ಯುರೋಪಿಯನ್ ಒಕ್ಕೂಟವನ್ನು ತೊರೆಯುವುದು) ಅನ್ನು ಬೆಂಬಲಿಸಿದರು. ಆ ವರ್ಷ, ಅವರು ಬ್ರೆಕ್ಸಿಟ್ ನಂತರ ಉಚಿತ ಬಂದರುಗಳ ಸ್ಥಾಪನೆಯನ್ನು ಬೆಂಬಲಿಸುವ ನೀತಿ ಅಧ್ಯಯನಗಳ ಕೇಂದ್ರಕ್ಕೆ ( ಥ್ಯಾಚೆರೈಟ್ ಥಿಂಕ್ ಟ್ಯಾಂಕ್) ವರದಿಯನ್ನು ಬರೆದರು ಮತ್ತು ಮುಂದಿನ ವರ್ಷ ಸಣ್ಣ ಮತ್ತು ಮಧ್ಯಮ ಗಾತ್ರದ ಉದ್ಯಮಗಳಿಗೆ ಚಿಲ್ಲರೆ ಬಾಂಡ್ ಮಾರುಕಟ್ಟೆಯ ರಚನೆಯನ್ನು ಪ್ರತಿಪಾದಿಸುವ ವರದಿಯನ್ನು ಬರೆದರು.
ಸುನಕ್ ಅವರು 2017 ರ ಸಾರ್ವತ್ರಿಕ ಚುನಾವಣೆಯಲ್ಲಿ 23,108 (40.5%) ಹೆಚ್ಚಿನ ಬಹುಮತದೊಂದಿಗೆ ಮರು-ಚುನಾಯಿತರಾದರು. ಅವರು ಜನವರಿ 2018 ಮತ್ತು ಜುಲೈ 2019 ನಡುವೆ ಸ್ಥಳೀಯ ಸರ್ಕಾರದ ಸಂಸದೀಯ ಅಧೀನ ಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದರು. ಸುನಕ್ ಅವರು ಎಲ್ಲಾ ಮೂರು ಸಂದರ್ಭಗಳಲ್ಲಿ ಆಗಿನ ಪ್ರಧಾನ ಮಂತ್ರಿ ಥೆರೆಸಾ ಮೇ ಅವರ ಬ್ರೆಕ್ಸಿಟ್ ವಾಪಸಾತಿ ಒಪ್ಪಂದಕ್ಕೆ ಮತ ಹಾಕಿದರು ಮತ್ತು ಯಾವುದೇ ವಾಪಸಾತಿ ಒಪ್ಪಂದದ ಕುರಿತು ಎರಡನೇ ಜನಾಭಿಪ್ರಾಯ ಸಂಗ್ರಹಣೆಯ ವಿರುದ್ಧ ಮತ ಚಲಾಯಿಸಿದರು.
ಸುನಕ್ 2019 ರ ಕನ್ಸರ್ವೇಟಿವ್ ಪಕ್ಷದ ನಾಯಕತ್ವದ ಚುನಾವಣೆಯಲ್ಲಿ ಬೋರಿಸ್ ಜಾನ್ಸನ್ ಅವರನ್ನು ಬೆಂಬಲಿಸಿದರು ಮತ್ತು ಜೂನ್‌ನಲ್ಲಿ ಪ್ರಚಾರದ ಸಮಯದಲ್ಲಿ ಜಾನ್ಸನ್ ಪರವಾಗಿ ವಕಾಲತ್ತು ವಹಿಸಲು ಸಹ ಸಂಸದರಾದ ರಾಬರ್ಟ್ ಜೆನ್ರಿಕ್ ಮತ್ತು ಆಲಿವರ್ ಡೌಡೆನ್ ಅವರೊಂದಿಗೆ ಟೈಮ್ಸ್ ಪತ್ರಿಕೆಯಲ್ಲಿ ಲೇಖನವನ್ನು ಸಹ-ಬರೆದರು.
ಖಜಾನೆ ಮುಖ್ಯ ಕಾರ್ಯದರ್ಶಿ
ಸುನಕ್ ಅವರನ್ನು ಪ್ರಧಾನ ಮಂತ್ರಿ ಬೋರಿಸ್ ಜಾನ್ಸನ್ ಅವರು 24 ಜುಲೈ 2019 ರಂದು ಖಜಾನೆಗೆ ಮುಖ್ಯ ಕಾರ್ಯದರ್ಶಿಯಾಗಿ ನೇಮಿಸಿದರು, ಚಾನ್ಸೆಲರ್ ಸಾಜಿದ್ ಜಾವಿದ್ ಅವರ ಅಡಿಯಲ್ಲಿ ಸೇವೆ ಸಲ್ಲಿಸಿದರು. ಮರುದಿನವೇ ಪ್ರಿವಿ ಕೌನ್ಸಿಲ್ ಸದಸ್ಯರಾದರು.
ಸುನಕ್ 2019 ರ ಸಾರ್ವತ್ರಿಕ ಚುನಾವಣೆಯಲ್ಲಿ 27,210 (47.2%) ಹೆಚ್ಚಿನ ಬಹುಮತದೊಂದಿಗೆ ಮರು ಆಯ್ಕೆಯಾದರು. ಚುನಾವಣಾ ಪ್ರಚಾರದ ಸಮಯದಲ್ಲಿ, ಸುನಕ್ ಬಿಬಿಸಿ ಮತ್ತು ಐಟಿವಿಯ ಏಳು-ಮಾರ್ಗ ಚುನಾವಣಾ ಚರ್ಚೆಗಳಲ್ಲಿ ಕನ್ಸರ್ವೇಟಿವ್‌ಗಳನ್ನು ಪ್ರತಿನಿಧಿಸಿದರು.
ಜುಲೈ 2022
8 ಜುಲೈ 2022 ರಂದು, ಜಾನ್ಸನ್ ಬದಲಿಗೆ ಸುನಕ್ ಕನ್ಸರ್ವೇಟಿವ್ ಪಕ್ಷದ ನಾಯಕತ್ವದ ಚುನಾವಣೆಯಲ್ಲಿ ನಿಂತರು. ಸುನಕ್ ಅವರು ಸಾಮಾಜಿಕ ಮಾಧ್ಯಮಕ್ಕೆ ಪೋಸ್ಟ್ ಮಾಡಿದ ವೀಡಿಯೊದಲ್ಲಿ ತಮ್ಮ ಅಭಿಯಾನವನ್ನು ಪ್ರಾರಂಭಿಸಿದರು, ಅವರು "ನಂಬಿಕೆಯನ್ನು ಪುನಃಸ್ಥಾಪಿಸುತ್ತಾರೆ, ಆರ್ಥಿಕತೆಯನ್ನು ಪುನರ್ನಿರ್ಮಿಸುತ್ತಾರೆ ಮತ್ತು ದೇಶವನ್ನು ಮತ್ತೆ ಒಂದುಗೂಡಿಸುತ್ತಾರೆ" ಎಂದು ಬರೆದಿದ್ದಾರೆ. ಅವರ ಮೌಲ್ಯಗಳು "ದೇಶಭಕ್ತಿ, ನ್ಯಾಯಯುತತೆ, ಕಠಿಣ ಪರಿಶ್ರಮ" ಎಂದು ಅವರು ಹೇಳಿದರು. ಸುನಕ್ "ಲಿಂಗ ತಟಸ್ಥ ಭಾಷೆಗೆ ಕಡಿವಾಣ ಹಾಕಲು" ಪ್ರತಿಜ್ಞೆ ಮಾಡಿದರು. ಡೊಮೇನ್ readyforrishi.com ಅನ್ನು ಮೊದಲು 23 ಡಿಸೆಂಬರ್ 2021 ರಂದು ಗೋ ದಡ್ಡಿ ಯೊಂದಿಗೆ ನೋಂದಾಯಿಸಲಾಗಿದೆ, ಆದರೆ ಸುನಕ್ ಕುಲಪತಿ ಸ್ಥಾನಕ್ಕೆ ರಾಜೀನಾಮೆ ನೀಡಿದ ಎರಡು ದಿನಗಳ ನಂತರ 6 ಜುಲೈ 2022 ರಂದು ready4rishi.com ಅನ್ನು ನೋಂದಾಯಿಸಲಾಗಿದೆ. ಹಿಂದಿನ ಡೊಮೇನ್ ಎರಡನೆಯದಕ್ಕೆ ಮರುನಿರ್ದೇಶನದಂತೆ ಕಾರ್ಯನಿರ್ವಹಿಸುತ್ತದೆ. ಜಾನ್ಸನ್ ಅವರನ್ನು ಬೆಂಬಲಿಸಿದ ಕನ್ಸರ್ವೇಟಿವ್ ರಾಜಕಾರಣಿಗಳು ಸುನಕ್ ಅವರನ್ನು "ಪ್ರಧಾನ ಮಂತ್ರಿಯನ್ನು ಕೆಳಗಿಳಿಸುವಲ್ಲಿ ಪ್ರಮುಖರು" ಎಂದು ಟೀಕಿಸಿದರು, ಪ್ರಮುಖ ಜಾನ್ಸನ್ ಮಿತ್ರ ಜಾಕೋಬ್ ರೀಸ್-ಮೊಗ್ ಅವರನ್ನು "ಹೆಚ್ಚಿನ ತೆರಿಗೆ ಚಾನ್ಸೆಲರ್" ಎಂದು ಕರೆದರು.
ಜುಲೈ 20 ರಂದು ನಡೆದ ಸ್ಪರ್ಧೆಯಲ್ಲಿ ಸುನಕ್ ಮತ್ತು ವಿದೇಶಾಂಗ ಕಾರ್ಯದರ್ಶಿ ಲಿಜ್ ಟ್ರಸ್ ಅಂತಿಮ ನಾಯಕತ್ವದ ಮತಕ್ಕಾಗಿ ಸದಸ್ಯತ್ವವನ್ನು ಮುಂದಿಡಲು ಅಂತಿಮ ಇಬ್ಬರು ಅಭ್ಯರ್ಥಿಗಳಾಗಿ ಹೊರಹೊಮ್ಮಿದರು; ಅಂತಿಮ ಸುತ್ತಿನಲ್ಲಿ ಸುನಕ್ 137 ರಿಂದ ಟ್ರಸ್‌ನ 113 ಅನ್ನು ಪಡೆಯುವ ಮೂಲಕ ಅವರು ಪ್ರತಿ ಎಂಪಿ ಮತಗಳ ಸರಣಿಯಲ್ಲಿ ಹೆಚ್ಚು ಮತಗಳನ್ನು ಪಡೆದರು. ಸದಸ್ಯತ್ವದ ಮತದಲ್ಲಿ, ಟ್ರಸ್ ಅವರು 57.4% ಮತಗಳನ್ನು ಪಡೆದರು, ಇದರಿಂದಾಗಿ ಅವರು ಸುನಕ್‌ಗಿಂತ ಹೊಸ ನಾಯಕಿಯಾಗಿದ್ದಾರೆ.
ಪ್ರಚಾರದ ಸಮಯದಲ್ಲಿ ಸುನಕ್ ಅವರ ಪ್ರತಿಜ್ಞೆಗಳು ಹಣದುಬ್ಬರ ನಿಯಂತ್ರಣದಲ್ಲಿದ್ದಾಗ ಮಾತ್ರ ತೆರಿಗೆ ಕಡಿತವನ್ನು ಒಳಗೊಂಡಿತ್ತು, ಒಂದು ವರ್ಷದವರೆಗೆ ಗೃಹೋಪಯೋಗಿ ಶಕ್ತಿಯ ಮೇಲಿನ 5% ವ್ಯಾಟ್ ದರವನ್ನು ರದ್ದುಗೊಳಿಸುವುದು, GP ನೇಮಕಾತಿಗಳಿಗೆ ಹಾಜರಾಗಲು ವಿಫಲರಾದ ರೋಗಿಗಳಿಗೆ ತಾತ್ಕಾಲಿಕ £ 10 ದಂಡವನ್ನು ಪರಿಚಯಿಸುವುದು, ನಿರಾಶ್ರಿತರ ಸಂಖ್ಯೆಗಳನ್ನು ಮುಚ್ಚುವುದು ಮತ್ತು ಆಶ್ರಯದ ವ್ಯಾಖ್ಯಾನವನ್ನು ಬಿಗಿಗೊಳಿಸುವುದು.
ಅಭಿಯಾನದ ಸಮಯದಲ್ಲಿ, 2001 ರ ಬಿಬಿಸಿ ಸಾಕ್ಷ್ಯಚಿತ್ರ ಮಧ್ಯಮ ವರ್ಗಗಳು: ದೇರ್ ರೈಸ್ ಅಂಡ್ ಸ್ಪ್ರಾಲ್, ನಿಂದ ಒಂದು ಕ್ಲಿಪ್ ಜುಲೈ 2022 ರಲ್ಲಿ ಹೊರಹೊಮ್ಮಿತು, ಅದರಲ್ಲಿ ಅವರು ಹೇಳಿದರು, "ನನಗೆ ಶ್ರೀಮಂತರಾದ ಸ್ನೇಹಿತರಿದ್ದಾರೆ, ನನಗೆ ಮೇಲ್ವರ್ಗದ ಸ್ನೇಹಿತರಿದ್ದಾರೆ, ನನಗೆ ಸ್ನೇಹಿತರಿದ್ದಾರೆ. ಯಾರು, ನಿಮಗೆ ಗೊತ್ತಾ, ಕಾರ್ಮಿಕ ವರ್ಗ ಆದರೆ... ಕೆಲಸ ಮಾಡುವ ವರ್ಗವಲ್ಲ". ಸುನಕ್ ಕ್ಲಿಪ್‌ನಲ್ಲಿ "ನಾವೆಲ್ಲರೂ ಚಿಕ್ಕವರಿದ್ದಾಗ ಸಿಲ್ಲಿ ವಿಷಯಗಳನ್ನು ಹೇಳುತ್ತೇವೆ" ಎಂದು ಕಾಮೆಂಟ್ ಮಾಡಿದ್ದಾರೆ. 2022 ರ ಆಗಸ್ಟ್‌ನಲ್ಲಿ ಕೆಂಟ್‌ನ ಟನ್‌ಬ್ರಿಡ್ಜ್ ವೆಲ್ಸ್‌ನಲ್ಲಿ ಸುನಕ್ ಪ್ರೇಕ್ಷಕರೊಂದಿಗೆ ಮಾತನಾಡುವ ವೀಡಿಯೊ ಹೊರಹೊಮ್ಮಿತು, ಇದರಲ್ಲಿ ಅವರು ಹಣವನ್ನು "ವಂಚಿತ ನಗರ ಪ್ರದೇಶಗಳಿಗೆ" "ನೂಕುವ" ನಿಧಿ ಸೂತ್ರಗಳನ್ನು ಬದಲಾಯಿಸಿದ್ದಾರೆ ಎಂದು ಹೇಳಿದರು. ಅವರು ಅರ್ಹರು." ಸುನಕ್ ಅವರು "ಎಲ್ಲೆಡೆ ಮಟ್ಟ ಹಾಕಲು" ಬಯಸುತ್ತಾರೆ ಮತ್ತು "ಬಹಳ ದೊಡ್ಡ ನಗರ ನಗರಗಳಿಗೆ" ಸಹಾಯ ಮಾಡಲು ಬಯಸುತ್ತಾರೆ ಎಂದು ಪ್ರತಿಕ್ರಿಯಿಸಿದರು.
ಅಕ್ಟೋಬರ್ 2022
20 ಅಕ್ಟೋಬರ್ 2022 ರಂದು ಲಿಜ್ ಟ್ರಸ್ ರಾಜೀನಾಮೆ ನೀಡಿದ ನಂತರ, ಲಿಜ್ ಟ್ರಸ್ ಅವರ ನೇಮಕಾತಿಯ ಮೊದಲು ಪ್ರಧಾನ ಮಂತ್ರಿ ಸ್ಥಾನಕ್ಕೆ ರಾಜೀನಾಮೆ ನೀಡಿದ ಪೆನ್ನಿ ಮೊರ್ಡಾಂಟ್ ಮತ್ತು ಬೋರಿಸ್ ಜಾನ್ಸನ್ ಅವರೊಂದಿಗೆ ಸಂಕ್ಷೇಪಿತ ನಾಯಕತ್ವ ಸ್ಪರ್ಧೆಗೆ ಸುನಕ್ ಸಂಭಾವ್ಯ ಸ್ಪರ್ಧಿ ಎಂದು ಭಾವಿಸಲಾಗಿತ್ತು. ಅಕ್ಟೋಬರ್ 22 ರಂದು, ಅಕ್ಟೋಬರ್ 24 ರಂದು ಮತದಾನದಲ್ಲಿ ಸ್ಪರ್ಧಿಸಲು ಸುನಕ್ ಅವರು ಹೌಸ್ ಆಫ್ ಕಾಮನ್ಸ್‌ನ 100 ಸದಸ್ಯರ ಬೆಂಬಲಿಗರನ್ನು ಹೊಂದಿದ್ದರು ಎಂದು ವರದಿಯಾಗಿದೆ. ಟೋಬಿಯಾಸ್ ಎಲ್ವುಡ್ ಅವರು "#Ready4Rishi ಅನ್ನು ಬೆಂಬಲಿಸುವ 100 ನೇ ಟೋರಿ ಸಂಸದರಾಗಿ ಗೌರವಿಸಲ್ಪಟ್ಟಿದ್ದಾರೆ" ಎಂದು ಟ್ವಿಟ್ಟರ್ನಲ್ಲಿ ಬರೆದಿದ್ದಾರೆ. ಸಾರ್ವಜನಿಕವಾಗಿ ಬೆಂಬಲ ಘೋಷಿಸಿದ ಒಟ್ಟು ಸಂಸದರ ಸಂಖ್ಯೆ ಅಕ್ಟೋಬರ್ 22 ರ ಮಧ್ಯಾಹ್ನ 100 ದಾಟಿತು. ಅಕ್ಟೋಬರ್ 23 ರಂದು, ಸುನಕ್ ಅವರು ಚುನಾವಣೆಗೆ ನಿಲ್ಲುವುದಾಗಿ ಘೋಷಿಸಿದರು. ಜಾನ್ಸನ್ ತನ್ನನ್ನು ಓಟದಿಂದ ಹೊರಗಿಟ್ಟ ನಂತರ ಮತ್ತು ಮೊರ್ಡಾಂಟ್ ಹಿಂದೆಗೆದುಕೊಂಡ ನಂತರ, ಸುನಕ್ ಅವರನ್ನು ಕನ್ಸರ್ವೇಟಿವ್ ಪಕ್ಷದ ಹೊಸ ನಾಯಕ ಎಂದು ಘೋಷಿಸಲಾಯಿತು ಮತ್ತು ತರುವಾಯ ಯುನೈಟೆಡ್ ಕಿಂಗ್‌ಡಂನ ಪ್ರಧಾನ ಮಂತ್ರಿಯಾಗಿ ಘೋಷಿಸಲಾಯಿತು.
ಯುನೈಟೆಡ್ ಕಿಂಗ್‌ಡಂನ ಪ್ರಧಾನ ಮಂತ್ರಿ
ಮುಖ್ಯ ಲೇಖನ: ರಿಷಿ ಸುನಕ್‌ನ ಪ್ರೀಮಿಯರ್‌ಶಿಪ್ ಸುನಕ್ ಅವರನ್ನು ಕಿಂಗ್ ಚಾರ್ಲ್ಸ್ III ಅವರು 25 ಅಕ್ಟೋಬರ್ 2022 ರಂದು ಯುನೈಟೆಡ್ ಕಿಂಗ್‌ಡಮ್‌ನ ಪ್ರಧಾನ ಮಂತ್ರಿಯಾಗಿ ನೇಮಿಸಿದರು, ಅವರನ್ನು ಮೊದಲ ಬ್ರಿಟಿಷ್ ಏಷ್ಯನ್ ಪ್ರಧಾನ ಮಂತ್ರಿಯನ್ನಾಗಿ ಮಾಡಿದರು, ಜೊತೆಗೆ ಕ್ರಿಶ್ಚಿಯನ್ ಧರ್ಮವನ್ನು ಹೊರತುಪಡಿಸಿ ಬೇರೆ ನಂಬಿಕೆಯನ್ನು ಪ್ರತಿಪಾದಿಸಿದ ಮೊದಲ ಪ್ರಧಾನಿಯಾಗಿದ್ದಾರೆ. ಅವರು 1812 ರಲ್ಲಿ ಲಿವರ್‌ಪೂಲ್‌ನ 2 ನೇ ಅರ್ಲ್ ರಾಬರ್ಟ್ ಜೆಂಕಿನ್ಸನ್ ನಂತರ ನೇಮಕಗೊಂಡ ಅತ್ಯಂತ ಕಿರಿಯ ಪ್ರಧಾನ ಮಂತ್ರಿಯಾಗಿದ್ದಾರೆ.
ಅಂತರ್ಜಾಲ ಆಧಾರಿತ ಕರೆ ಪ್ರೋಟೋಕಾಲ್‌
110px|thumb|right|1140E VoIP Phoneಅಂತರಜಾಲ ಆಧಾರಿತ ಕರೆ ಪ್ರೋಟೋಕಾಲ್‌  (VoIP ) ಎಂಬುದು ಅಂತರಜಾಲ ಅಥವಾ ಇನ್ನಿತರ ಅಂಶ-ವ್ಯವಸ್ಥಿತ ಜಾಲಗಳಂತಹಾ IP ಜಾಲಗಳ ಮೂಲಕ ಕರೆ ಸಂವಹನದ ಬಟವಾಡೆಗಾಗಿ ಬಳಸುವ ಸಂವಹನ ತಂತ್ರಜ್ಞಾನಗಳಿಗೆ ಬಳಸುವ ಸಾಮಾನ್ಯೀಕರಿಸಿದ ಪದವಾಗಿದೆ. ಆಗಾಗ್ಗೆ ಬಳಸಲಾಗುವ ಇನ್ನಿತರ ಪದಗಳೆಂದರೆ VoIPಗೆ ಸಮಾನವಾದ ಹಾಗೂ IP ದೂರವಾಣಿ ವ್ಯವಸ್ಥೆ, ಅಂತರ್ಜಾಲ ದೂರವಾಣಿ ವ್ಯವಸ್ಥೆ , ಬ್ರಾಡ್‌ಬ್ಯಾಂಡ್‌ (VoBB) ಆಧಾರಿತ ಕರೆ , ಬ್ರಾಡ್‌ಬ್ಯಾಂಡ್‌ ದೂರವಾಣಿ ವ್ಯವಸ್ಥೆ , ಮತ್ತು ಬ್ರಾಡ್‌ಬ್ಯಾಂಡ್‌ ದೂರವಾಣಿ. ಅಂತರಜಾಲ ದೂರವಾಣಿ ವ್ಯವಸ್ಥೆಯೆಂದರೆ — ಕರೆ, ಫ್ಯಾಸಿಮಿಲಿ/ಫ್ಯಾಕ್ಸ್‌, ಮತ್ತು/ಅಥವಾ ಧ್ವನಿ-ಸಂದೇಶ ಅನ್ವಯಗಳಂತಹಾ ಸಂವಹನಾ ಸೇವೆಗಳನ್ನು ಸಾರ್ವಜನಿಕ ಅಂಶವ್ಯವಸ್ಥಿತ ದೂರವಾಣಿ ಜಾಲ (PSTN)ದ ಬದಲಿಗೆ ಅಂತರಜಾಲದ ಮೂಲಕ ರವಾನಿಸುವುದು. ಅಂತರಜಾಲ ದೂರವಾಣಿ ಕರೆಯನ್ನು ಆರಂಭಿಸಲು ಕೈಗೊಳ್ಳಬೇಕಾದ ಮೂಲಭೂತ ಹೆಜ್ಜೆಗಳೆಂದರೆ ಅನಲಾಗ್‌ ಕರೆ ಸಂಜ್ಞೆಗಳನ್ನು ಅಂತರಜಾಲದ ಮೂಲಕ ಸಂವಹನವಾಗಲು ಅನುವಾಗುವಂತೆ ಅಂಕಿಕ/ಅಂಕೀಯ/ಸಾಂಖ್ಯಿಕ ಸ್ವರೂಪಕ್ಕೆ ಪರಿವರ್ತಿಸಿ, ನಂತರ ಸಂಜ್ಞೆಯನ್ನು ಅಂತರಜಾಲ ಪ್ರೋಟೋಕಾಲ್ (IP) ದತ್ತಾಂಶಗಳಾಗಿ ಸಂಕೋ/ಸಂಕು)ಚಿಸಿ/ಪರಿವರ್ತಿಸಿರಬೇಕು; ಸ್ವೀಕರಿಸುವ ತುದಿಯಲ್ಲಿ ಇದರ ವಿರುದ್ಧ ಪ್ರಕ್ರಿಯೆಯನ್ನು ಮಾಡಲಾಗುತ್ತದೆ. VoIP ವ್ಯವಸ್ಥೆಗಳು ಕರೆಗಳನ್ನು ಸ್ಥಾಪಿಸಲು ಹಾಗೂ ಕೊನೆಗೊಳಿಸಲು ಜೊತೆಗೆ ಮಾತುಗಳನ್ನು ಶ್ರವ್ಯ ಸಂಕೇತಕಗಳನ್ನಾಗಿ ಮಾರ್ಪಡಿಸಿ IP ಜಾಲದ ಮೂಲಕ ಸಾಂಖ್ಯಿಕ ಧ್ವನಿಸಂಕೇತವನ್ನು ಧ್ವನಿವಾಹಿನಿಯ ಮೂಲಕ ಪ್ರವಹಿಸಲು ಅನುವಾಗುವಂತೆ ಅವಧಿ ನಿಯಂತ್ರಣ ಪ್ರೋಟೋಕಾಲ್‌ಗಳನ್ನು ಬಳಸುತ್ತವೆ. ಸಂಕೇತಕಗಳ ಬಳಕೆಯು VoIPಯ ವಿವಿಧ ಸಜ್ಜುಗೊಳಿಕೆಗಳಲ್ಲಿ ವ್ಯತ್ಯಾಸವಾಗಿರುತ್ತದೆ  (ಹಾಗೂ ಅನೇಕ ರೀತಿಯ ಸಂಕೇತಕಗಳನ್ನು ಬಳಸಲಾಗುತ್ತದೆ); ಕೆಲ ಸಜ್ಜುಗೊಳಿಕೆಗಳು ನ್ಯಾರೋಬ್ಯಾಂಡ್‌ನ ಮೇಲೆ ಆಧಾರಿತವಾಗಿದ್ದು ಸಂಕುಚಿತ ಧ್ವನಿಗಳನ್ನು ಬಳಸಿದರೆ ಉಳಿದವು, ಹೆಚ್ಚಿನ ಯಥಾರ್ಥ ಗುಣಮಟ್ಟದ ಸ್ಟೀರಿಯೋ ಸಂಕೇತಕಗಳನ್ನು ಬೆಂಬಲಿಸುತ್ತವೆ. 110px|thumb|Cisco VoIP ದೂರವಾಣಿ
VoIP ತಂತ್ರಜ್ಞಾನಗಳು ಮತ್ತು ಅಳವಡಿಕೆಗಳು
IP ಆಧಾರಿತ ಕರೆ ಸಂವಹನವನ್ನು ಖಾಸಗಿ ಸ್ವಾಮ್ಯದ ಹಾಗೂ ಮುಕ್ತ ಪ್ರೋಟೋಕಾಲ್‌ಗಳು ಮತ್ತು ಮಾನಕಗಳೆರಡರಲ್ಲೂ ಅನೇಕ ರೀತಿಯಲ್ಲಿ ಕಾರ್ಯಗತಗೊಳಿಸಲಾಗಿದೆ. ಅಂತರಜಾಲ ಆಧಾರಿತ ಕರೆ ಪ್ರೋಟೋಕಾಲ್ಅನ್ನು ಕಾರ್ಯಗತಗೊಳಿಸಲು ಬಳಸುವ ತಂತ್ರಜ್ಞಾನಗಳ ಉದಾಹರಣೆಯಲ್ಲಿ ಈ ಕೆಳಗಿನವು ಸೇರಿವೆ : ಪ್ರಮುಖ ಖಾಸಗಿ ಸ್ವಾಮ್ಯದ ಕಾರ್ಯಗತಗೊಳಿಸುವಿಕೆಯೆಂದರೆ Skype ಜಾಲವಾಗಿದೆ. ನಿರ್ದಿಷ್ಟ ಕಾರ್ಯಗತಗೊಳಿಸುವಿಕೆಗಳ ಇನ್ನಿತರ ಉದಾಹರಣೆಗಳು ಹಾಗೂ ಅವುಗಳ ನಡುವಿನ ಹೋಲಿಕೆಯನ್ನು VoIP ತಂತ್ರಾಂಶಗಳ ಹೋಲಿಕೆ ವಿಭಾಗದಲ್ಲಿ ನೋಡಬಹುದು.
ಗ್ರಾಹಕ ಮಾರುಕಟ್ಟೆ
thumb|ಗೃಹ ಜಾಲದಲ್ಲಿ VoIP ಸಂಯೋಜಕದ ಹೊಂದಿಸುವಿಕೆಯ ಉದಾಹರಣೆ 2004 ರಲ್ಲಿ ಆರಂಭವಾದ ಪ್ರಮುಖ ಬೆಳವಣಿಗೆಯೆಂದರೆ ಬ್ರಾಡ್‌ಬ್ಯಾಂಡ್‌ ಅಂತರ್ಜಾಲ ಸೇವಾ ಲಭ್ಯತೆಗಳ ಮೂಲಕ, PSTN ಮೂಲಕ ಮಾಡುವಂತೆಯೇ ಚಂದಾದಾರರು ಕರೆಗಳನ್ನು ಮಾಡಬಹುದಾದ ಹಾಗೂ ಸ್ವೀಕರಿಸಬಹುದಾದಂತಹಾ ಬೃಹತ್-ಮಾರುಕಟ್ಟೆ VoIP ಸೇವೆಗಳ ಪರಿಚಯ. ಸಂಪೂರ್ಣ ದೂರವಾಣಿ ಸೇವೆ ನೀಡುವ VoIP ದೂರವಾಣಿ ಕಂಪೆನಿಗಳು ಒಳಬರುವ ಹಾಗೂ ಹೊರಹೋಗುವ ಕರೆಗಳ ಸೌಲಭ್ಯವನ್ನು ನೇರ ಸ್ಥಳೀಯ ಡಯಲಿಂಗ್‌ ಮೂಲಕ ನೀಡುತ್ತವೆ. ಅನೇಕ ಕಂಪೆನಿಗಳು ಸ್ಥಳೀಯ ಕರೆಗಳನ್ನು ಮತ್ತು ಕೆಲ ಇತರ ರಾಷ್ಟ್ರಗಳಿಗೂ ಸಹಾ ಅಪರಿಮಿತ ಕರೆಗಳನ್ನು ನೀಡುವುದರೊಂದಿಗೆ ಸೇವಾಪೂರೈಕೆದಾರರ ಯಾವುದೇ ಚಂದಾದಾರರೊಂದಿಗೆ ಉಚಿತ ಕರೆಗಳನ್ನು ಸಗಟು ಮಾಸಿಕ ಶುಲ್ಕ ವಿಧಿಸಿ ನೀಡುತ್ತವೆ. ಈ ಸೇವೆಗಳು ಸಾಂಪ್ರದಾಯಿಕ POTSಗೆ ಹೆಚ್ಚು ಕಡಿಮೆ ಸಮಾನವಾದ ವಿಶಾಲ ಶ್ರೇಣಿಯ ಸೌಲಭ್ಯಗಳನ್ನು ನೀಡುತ್ತವೆ. VoIP ಸೇವಾ ಪೂರೈಕೆದಾರರೊಂದಿಗೆ ಸಂಪರ್ಕ ಹೊಂದಲು ಬಳಸುವ ಮೂರು ಸಾಮಾನ್ಯ ವಿಧಾನಗಳೆಂದರೆ : thumb|250px|VoIP ಸೇವಾದಾರರಿಗೆ ಅನಲಾಗ್‌ ದೂರವಾಣಿಯನ್ನು ಸಂಪರ್ಕಿಸಲು ಬಳಸುವ ಸಾಮಾನ್ಯ ಅನಲಾಗ್‌ ದೂರವಾಣಿ ಸಂಯೋಜಕ (ATA)
PSTN ಮತ್ತು ಸಂಚಾರಿ ದೂರವಾಣಿ ಜಾಲ ಸೇವಾದಾರರು
ದೂರಸಂಪರ್ಕ ಸೇವಾದಾರರು ಸಂಪರ್ಕ ಕೇಂದ್ರಗಳಿಗೆ ಸಂಪರ್ಕಿಸಲು ಹಾಗೂ ಇತರೆ ದೂರವಾಣಿ ವ್ಯವಸ್ಥೆ ಜಾಲ ಸೇವಾದಾರರುಗಳ ನಡುವೆ ಪರಸ್ಪರ ಸಂಪರ್ಕ ಏರ್ಪಡಿಸಲು ಮೀಸಲು ಮತ್ತು ಸಾರ್ವಜನಿಕ IP ಜಾಲಗಳ ಮೂಲಕ VoIP ದೂರವಾಣಿ ವ್ಯವಸ್ಥೆಯನ್ನು ಹೊಂದುವುದು ಅತ್ಯಂತ ಸಾಮಾನ್ಯವಾಗುತ್ತಿದೆ; ಇದನ್ನು ಕೆಲವು ಬಾರಿ "IP ಮರುಸೆಳೆತ/ಬ್ಯಾಕ್‌ಹಾಲ್‌" ಎಂದು ಕರೆಯಲಾಗುತ್ತದೆ. ಅನೇಕ ದೂರಸಂಪರ್ಕ ಕಂಪೆನಿಗಳು ಶುದ್ಧ VoIP ಆಧಾರವ್ಯವಸ್ಥೆಯನ್ನು ಬಳಸಿಕೊಂಡು ಅಂತರಜಾಲ ತಂತ್ರಜ್ಞಾನಗಳನ್ನು ಸಂಚಾರಿ ದೂರವಾಣಿ ಲೋಕದೊಂದಿಗೆ ಬೆಸೆಯುವ, IP ಬಹುಮಾಧ್ಯಮ ಉಪವ್ಯವಸ್ಥೆ (IMS)ಗಳ ಬಗ್ಗೆ ಗಮನ ಹರಿಸುತ್ತಿವೆ. ವೆಬ್‌, ಮಿಂಚಂಚೆ, ತ್ವರಿತ ಸಂದೇಶ, ಸಮಕ್ಷಮ/ಲಭ್ಯತೆ, ಮತ್ತು ವಿಡಿಯೋ ಕಾನ್‌ಫರೆನ್ಸಿಂಗ್‌ಗಳಂತಹಾ ಅಂತರಜಾಲ ತಂತ್ರಜ್ಞಾನಗಳನ್ನು ಅಳವಡಿಸಿಕೊಂಡು ಪ್ರಸ್ತುತ ವ್ಯವಸ್ಥೆಗಳನ್ನು ಸುಧಾರಿಸಲು ಅವಕಾಶ ನೀಡುತ್ತದೆ. ಈ ವ್ಯವಸ್ಥೆಯು ಪ್ರಸ್ತುತ VoIP ವ್ಯವಸ್ಥೆಗಳನ್ನು ಸಾಂಪ್ರದಾಯಿಕ PSTN ಮತ್ತು ಸಂಚಾರಿ ದೂರವಾಣಿ ಜಾಲಗಳೊಂದಿಗೆ ಸಂವಹನ ಹೊಂದಲು ಅವಕಾಶ ನೀಡುತ್ತದೆ. ಸಂಚಾರಿ ದೂರವಾಣಿ ಜಾಲ ಮತ್ತು Wi-Fi ಜಾಲಗಳ ನಡುವೆ ಸರಳ ಹಸ್ತಾಂತರಕ್ಕೆ ಅನುವು ಮಾಡಿಕೊಡುವ, "ದ್ವಿ ವಿಧಾನದ" ದೂರವಾಣಿ ಸಾಧನಗಳು VoIPಯನ್ನು ಮತ್ತಷ್ಟು ಜನಪ್ರಿಯಗೊಳ್ಳಲು ಸಹಾಯ ಮಾಡಲಿವೆ. NEC N900iLನಂತಹಾ, Nokia Eಸರಣಿಯ ಮತ್ತು ಇನ್ನೂ ಅನೇಕ Wi-Fi ಸಶಕ್ತ ಸಂಚಾರಿ ದೂರವಾಣಿಗಳು ಸಾಧನತಂತ್ರಾಂಶದಲ್ಲಿ ಅಂತರ್ಗತವಾದ SIP ಗ್ರಾಹಕಾಂಶಗಳನ್ನು ಹೊಂದಿವೆ. ಅಂತಹಾ ಗ್ರಾಹಕಾಂಶಗಳು ಸಂಚಾರಿ ದೂರವಾಣಿ ಜಾಲಗಳಿಂದ ಪ್ರತ್ಯೇಕವಾಗಿ ಕಾರ್ಯಾಚರಿಸುತ್ತವೆ (ಕೆಲ ಪೂರೈಕೆದಾರರು ಅನುದಾನಿತ ಸಾಧನಗಳಿಂದ ಗ್ರಾಹಕಾಂಶವನ್ನು ಪ್ರತ್ಯೇಕಿಸಿರುತ್ತವೆ). Vodafoneನಂತಹಾ ಪೂರೈಕೆದಾರರು ಸಕ್ರಿಯವಾಗಿ ತಮ್ಮ ಜಾಲದಲ್ಲಿ VoIP ದಟ್ಟಣೆಯನ್ನು ನಿಯಂತ್ರಿಸುತ್ತಾರೆ. ಅಂತಿಮವಾಗಿ UK ಉಚ್ಚನ್ಯಾಯಾಲಯದಲ್ಲಿ VoIP ವಾಹಕ ಸಂಸ್ಥೆಯ ಪರವಾಗಿ ತೀರ್ಪಿತ್ತ T-Mobile ಮತ್ತು Truphone ಸಂಸ್ಥೆಗಳ ನಡುವಿನ ಮೊಕದ್ದಮೆಯಲ್ಲಿನಂತೆ T-Mobileನಂತಹಾ ಇತರೆ ಸಂಸ್ಥೆಗಳು VoIP-ಸಶಕ್ತ ಜಾಲಗಳೊಂದಿಗೆ ಪರಸ್ಪರ ಸಂಪರ್ಕ ಸಾಧಿಸಲು ನಿರಾಕರಿಸುವುದೂ ಇದೆ.
ಸಾಂಸ್ಥಿಕ ಬಳಕೆ
VoIP ತಂತ್ರಜ್ಞಾನ ನೀಡಬಲ್ಲ ಬ್ಯಾಂಡ್‌ವಿಡ್ತ್‌ ದಕ್ಷತೆ ಹಾಗೂ ಅಲ್ಪ ವೆಚ್ಚದಿಂದಾಗಿ, ಉದ್ಯಮಗಳು ತಮ್ಮ ಮಾಸಿಕ ದೂರವಾಣಿ ವೆಚ್ಚವನ್ನು ಕಡಿಮೆ ಮಾಡಲು ಸಾಂಪ್ರದಾಯಿಕ ತಾಮ್ರದ-ತಂತಿಯ ದೂರವಾಣಿ ವ್ಯವಸ್ಥೆಗಳಿಂದ VoIP ವ್ಯವಸ್ಥೆಗಳಿಗೆ ಬದಲಿಸಿಕೊಳ್ಳಲು ಆರಂಭಿಸಿವೆ. VoIPಯ ವಿಸ್ತರಣಾ ಉಪಕರಣಗಳು PBXಗಳು ಮತ್ತು ಕೀಲಿ ವ್ಯವಸ್ಥೆಗಳಿಗಿಂತ ಅಗ್ಗವಾಗಿರುತ್ತವೆ. VoIP ಸ್ವಿಚ್‌ಗಳು PCಗಳು ಅಥವಾ Linux ಗಣಕಗಳಂತಹಾ ಉತ್ಪನ್ನ ಯಂತ್ರಾಂಶಗಳಲ್ಲಿ ಕಾರ್ಯನಿರ್ವಹಿಸುತ್ತವೆಯಾದ್ದರಿಂದ ಅವುಗಳನ್ನು ಹೊಂದಿಸಲು ಮತ್ತು ಸರಿಪಡಿಸಲು ಸಹಾ ಸುಲಭ. ಸೀಮಿತ ಆಧಾರವ್ಯವಸ್ಥೆಗಳ ಬದಲಿಗೆ, ಈ ಸಾಧನಗಳು ಮಾನಕ ಅಂತವರ್ತನಗಳ ಮೇಲೆ ಅವಲಂಬಿತವಾಗಿರುತ್ತವೆ. VoIP ಸಾಧನಗಳು ಸರಳ, ಸಹಜಲಬ್ಧ ಬಳಕೆದಾರ ಅಂತವರ್ತನಗಳನ್ನು ಹೊಂದಿದ್ದು, ಬಳಕೆದಾರರು ಸರಳ ವ್ಯವಸ್ಥಾ ಹೊಂದಾಣಿಕೆಗಳನ್ನು ಕಾಲದಿಂದ ಕಾಲಕ್ಕೆ ಮಾಡಿಕೊಳ್ಳುವ ಹಾಗಿರುತ್ತದೆ. ದ್ವಿ-ವಿಧಾನ ಸಂಚಾರಿ ದೂರವಾಣಿಗಳು ಬಾಹ್ಯ ಸಂಚಾರಿ ದೂರವಾಣಿ ಸೇವೆಯಿಂದ ಆಂತರಿಕ Wi-Fi ಜಾಲಗಳ ನಡುವೆ ಓಡಾಡುತ್ತಿದ್ದಾಗ ಬಳಕೆದಾರರಿಗೆ ತಮ್ಮ ಮಾತುಕತೆಗಳನ್ನು ಮುಂದುವರೆಸಲು ಅವಕಾಶ ನೀಡುವುದರಿಂದ, ಮೇಜು ದೂರವಾಣಿ ಮತ್ತು ಸಂಚಾರಿ ದೂರವಾಣಿಗಳೆರಡನ್ನೂ ಹೊತ್ತೊಯ್ಯಬೇಕಾದ ಅವಶ್ಯಕತೆ ಇರುವುದಿಲ್ಲ. ಕೆಲವೇ ಸಾಧನಗಳಿರುವುದರಿಂದ ನಿರ್ವಹಣೆ ಸುಲಭ. Skype, ಮೂಲತಃ ಸ್ನೇಹಿತರ ನಡುವಿನ ಸಂವಹನಕ್ಕಾಗೆಂದು ಪ್ರಚಾರಗೊಂಡಿದ್ದು, ನಂತರ ವ್ಯವಹಾರಗಳಿಗೂ ಸೇವೆ ನೀಡಲು ಆರಂಭಿಸಿತು, Skype ಜಾಲದ ಯಾವುದೇ ಬಳಕೆದಾರರ ನಡುವೆ ಉಚಿತ ಸಂಪರ್ಕ ಹಾಗೂ ಸಾಧಾರಣ PSTN ದೂರವಾಣಿಗಳಿಂದ ಶುಲ್ಕ ವಿಧಿಸಿ ಸಂಪರ್ಕ ನೀಡುತ್ತದೆ. ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ಸಾಮಾಜಿಕ ಸುರಕ್ಷತಾ ನಿರ್ವಹಣೆ ಸಂಸ್ಥೆಯು (SSA) ತನ್ನ 63,000 ಸಿಬ್ಬಂದಿಗಳಿರುವ ಕ್ಷೇತ್ರ ಕಛೇರಿಗಳನ್ನು ಪ್ರಸ್ತುತ ದತ್ತ ಜಾಲವನ್ನು ಬಳಸಿಕೊಂಡು ಸಾಂಪ್ರದಾಯಿಕ ದೂರವಾಣಿ ವ್ಯವಸ್ಥೆಯಿಂದ VoIP ಆಧಾರರಚನೆಗೆ ಪರಿವರ್ತಿತಗೊಳ್ಳುತ್ತಿದೆ.
ಪ್ರಕ್ರಿಯಾ ವೆಚ್ಚ
VoIP ಸಂವಹನ ಹಾಗೂ ಆಧಾರರಚನೆ ವೆಚ್ಚಗಳ ಕಡಿತದಿಂದ ಅನುಕೂಲ ಪಡೆಯುತ್ತದೆ. ಉದಾಹರಣೆಗಳಲ್ಲಿ ಈ ಕೆಳಗಿನವು ಸೇರಿವೆ:
ಸ್ತರ-2ರ ಸೇವೆಯ ಗುಣಮಟ್ಟ
ದತ್ತ ಸಂಪರ್ಕ ಸ್ತರ ಮತ್ತು ಭೌತಿಕ ಸ್ತರಗಳೊಂದಿಗೆ ಕಾರ್ಯಾಚರಿಸುವ ಅನೇಕ ಪ್ರೋಟೋಕಾಲ್‌ಗಳು VoIPನಂತಹಾ ಅನ್ವಯಗಳು ದಟ್ಟಣೆಯ ಸಂದರ್ಭದಲ್ಲಿ ಸಹಾ ಉತ್ತಮವಾಗಿ ಕಾರ್ಯನಿರ್ವಹಿಸುವ ಹಾಗೆ ಗಮನಿಸಲು ಸಾಧ್ಯವಾಗುವ ಸೇವಾ ಗುಣಮಟ್ಟ ಮಾಪನೆಯ ಸೌಲಭ್ಯವನ್ನು ಹೊಂದಿವೆ. ಕೆಲ ಉದಾಹರಣೆಗಳೆಂದರೆ: